Američki predsednik nema primedbe na isporuku ruskog nuklearnog goriva Iranu\nPredsednik Buš je rekao da, pošto je Iran primio prvu isporuku nuklearnog goriva od Rusije za elektranu u Bušeru, Teheran više nema potrebu da obogaćuje uranijum.\nPredsednik Buš je rekao da nema primedbe na isporuku nuklearnog goriva iz Rusije pošto je to deo nastojanja da Iran obustavi obogaćivanje uranijuma - proces koji bi tokom vremena mogao da obezbedi Teheranu materijal i znanje za proizvodnju nuklearne bombe.\n“Ako su Rusi spremni da to učine, što ja podržavam, onda Iranci ne moraju da nauče kako da obogaćuju uranijum. Ako Iranci prihvate taj uranijum za nuklearne elektrane, onda nema potrebe da nauče kako da obogaćuju uranijum.”\nRusko ministarstvo inostranih poslova takodje ja apelovao na Iran da obustavi proces obogaćivanja uranijuma. U pisanom saopštenju, ministarstvo je navelo da veruje da su stvoreni novi uslovi, kojima be se omogućilo Teheranu da ispuni zapadne zahteve i obustavi program obogaćivanja uranijuma. Iran već dugo tvrdi da ima pravo na taj proces pošto se uranijum koristi u mirnodopske svrhe.\nMedjutim, vodeći iranski funkcioneri kažu da nisu spremni da prekinu taj proces, čak i ako Rusija isporuči gorivo. Predsednik Buš je rekao da takav da stav iranke vlade nanosi štetu iranskom narodu.\n”Oni se sada kreću putem izolacije i ekonomskih sankcija. Mi smo usvojili dve rezolucije u Ujedinjenim nacijama a državni sekretar Kondoliza Rajs radi na trećoj.“\nMedjutim, nastojanja na zavodjenju dodatnih sankcija UN pretrpela su neuspeh u svetlu nedavno objavljenog izveštaja američkih obaveštajnih službi o iranskoj nuklearnoj sposobnosti i namerama. U tom izveštaju se navodi da je Iran obustavio rad na programu nuklernog oružja 2003. godine i da ga do polovine ove godine nije nastavio. Medjutim, predsednik Buš je rekao da procena obaveštajnih agencija dokazuje da se iranskim vlastima ne može verovati.\nOn je naveo da to pokazuje da Teheran i dalje predstavlja pretnju pošto je imao tajni program za proizvodnju nuklearnog oruzja, koji može da reaktivira svakog momenta. Predsednik je to rekao u izlaganju pred članovima više lokalnih organizacija u Frederiksburgu, u Virdžiniji koje je uglavnom bilo posvećeno ekonomskim pitanjima.


Kako su počele sijati Mišelinove zvezdice | LifePress magazin\nKompanija Mišelin je lansirala svoj vodič 1900. godine inspirisana putovanjem kroz Francusku i počeli su anonimno ocenjivati restorane. Sistem sa tri zvezdice je ustanovljen 1926 godine.\nMišelinova nagrada se dodeljuje na osnovu anonimnih inspekcija kritičara. Oni bi trebalo da se koncentrišu na kvalitet, baratanje tehnikama, ličnost i konzistenciju jela, ali ne na uređenje enterijera, postavljanju stolova ili kvalitetu posluge.\nPostoji godišnji Mišelinov vodič dostupan u gotovo svim zemljama sveta osim u SAD gde dostupan u samo nekoliko gradova.\nPošto je Mišelin počeo sa ocenjivanjem u Francuskoj znali su nailaziti na kritike kako su naklonjeni francuskoj kuhinji i snobističkom i formalnom načinu ručavanja. Bez obzira na to svim svetskim chefovima je velika čast dobiti ovo priznanje\nJedna zvezdica – Veoma dobar restoran u svojoj kategoriji\nDve zvezdice – Odlična kuhinja, vredno putovanja. Restoran prve klase u svojoj kategoriji\nTri zvezdice – Izuzetna kuhinja, vredno dalekog putovanja. Često veoma skupi restorani sa obimnom vinskom kartom\nIako je ovo veoma prestižna nagrada u kulinarskom svetu, postoji mnogo kvalitetnih kuvara i restorana koji nikad nisu zaradili ove zvezdice.


FK Radnički 1923 - Kragujevac - Radnički na zasluženom odmoru\nNalazite se u: Home / Home / Featured / Radnički na zasluženom odmoru\nPosle četiri uzbudljiva, neizvesna, borbena (a za nas i uspešna) meseca, fudbaleri Radničkog 1923 danas će odraditi poslednji trening u ovom delu sezone i kako su utakmice 23. kola PLS odložene za prolećni deo takmičenja, naša ekipa odlazi na zasluženi odmor.\nBilo je uspona i padova, ali ono što je najvažnije je da su naši mladi momci izdržali sve – hrabro ulazili u svaku ‘bitku’, pobeđivali (i) kada je najteže, i znali da nijedan trijumf ne sme da ih ‘ponese’, izdigli se iznad poraza, izvukli pouke, učili iz grešaka i uspevali da donesu radost svima nama koji volimo Radnički.\nJesen završavamo u gornjem delu tabele, a posebno smo ponosni na rezultate iz druge polovine ovog dela prvenstva, gde smo u 13 kola zabeležili 8 pobeda, 3 nerešena rezultata i (samo) 2 poraza.\nNe možemo biti nezadovoljni, naprotiv – nadamo se da ćemo u ritmu pozitivnih rezultata započeti i nastaviti prolećni deo takmičenja.\nČestitamo našim igračima i stručnom štabu na uloženom trudu, vrednom radu i postignutim rezultatima.\nHvala svima koji su bili uz nas – Gradu Kragujevcu, našim navijačima, Kragujevčanima, medijima, svim saradnicima, dragim prijateljima kluba i svima onima koji su na bilo koji način pomogli ili podržali naš klub.\nPozdravljamo vas do fudbalskog proleća, kada se odmorni, motivisani i spremni vraćamo da nastavimo gde smo stali.


Bosnia and Herzegovina - Sarajevo, TV Liberty Show No.874, 29Apr2013\n874. emisija – urednica: Marija Arnautović\nDa je sistem vrijednosti u BiH narušen potvrđuje sve veći broj malverzacija unutar humanitarnih akcija. Najčešće se zloupotrebljavaju djeca i bolesni, na koje je većina stanovništva uglavnom najosjetljivija. Na sreću, postoje i one humanitarne akcije kojima je jedina svrha i cilj pomoći onome kojemu je ta pomoć neophodna. Autor: Selma Boračić\nSemafor sa tri crvena\nU Tuzli smo pronašli brata i sestru koji žive u veoma teškim uslovima i vrlo često gladni provedu cijeli dan. Ipak, idu u školu, redaju petice i imaju želje kao i sva druga djeca - da izrastu u građane koji će doprinositi boljoj budućnosti. Zbog neadekvatno uređenog sistema ova djeca su nezaštićena i prepuštena sama sebi. Autor: Maja Nikolić\nOktani iz vode\nOko 72 posto površine zemlje je prekriveno vodom - vjerovatno zbog toga ljudi nastoje da naprave motor kojeg bi pokretala voda. Vjerovali ili ne, i u BiH danas možete od svog ljubimca napraviti vozilo koje se djelomično pokreće na H2O. Autor: Erduan Katana\nBogato kulturno-istorijsko nasljeđe, prirodni ambijent, najduža ponornica u Evropi, sunce, miris Mediterana, gastronomija - sve su to preduslovi da se u gradu na Trebišnjici započne razvijati turizam. Jedna od bitnih stvari je saradnja, a to Trebinju može pronaći u kontaktima sa Dubrovnikom, Herceg Novim i Kotorom. Autor: Nebojša Kolak\nAsocijacija kompozitora i muzičkih svaralaca AMUS uskoro bi trebala aktivirati Fond za kulturne i socijalne namjene u koji će se izdvajati deset posto novca od ukupnih prihoda po osnovu autorskih prava. Taj novac će se, između ostalog, trošiti za poboljašnje socijalnog statusa muzičara iz BiH, koji se nađu u nekoj potrebi. Autor: Ivan Katavić\nTV Liberty - 874. emisija


Ministri inostranih poslova SRJ i Slovenije Goran Svilanovic i Dimitrij Rupel potpisali su sporazum o uspostavljanju diplomatskih odnosa izmedju dve zemlje.\nMinistar inostranih poslova Crne Gore Branko Lukovac odbacio je mogucnost da Crna Gora prihvati ponudu savezne administracije da ucestvuje u raspodeli ambasadorskih mesta.\nIbrahim Rugova, predsednik DSK, izjavio je nemackom nedeljniku »Spigl« da je, za sada, odbio poziv jugoslovenskog predsednika Vojislava Kostunice na dijalog o buducnosti Kosova.\nPoliticko krilo OVPBM zatrazilo je intervenciju NATO-a u Presevskoj dolini.\nPrvi regionalni sajam NVO iz Rumunije i Jugoslavije odrzava se u Temisvaru u organizaciji Evro-regionalnog centra za demokratiju.\nJugoslovenski komitet pravnika za ljudska prava najavio je pocetak kampanje za donosenje zakona o otvaranju tajnih dosijea SDB.\nPredsednik Kostunica je, otvarajuci trodnevnu konferenciju »Mediji za demokratsku Evropu«, koja se odrzava u Beogradu, rekao da mediji ne bi trebalo da zavise ni od drzave ni od stranih izvora finansiranja.\nKFOR je uhapsio 13 Albanaca na administrativnoj granici Srbije i Kosova koji su prethodne noci ilegalno presli u Srbiju.\nBernar Kusner, sef UNMIK-a, izjavio je da misija UN na Kosovu do sada »nije u potpunosti uspela«.\nNajugrozenijim gradjanima u opstini Surdulica upucena je pomoc u okviru akcije »Surdulici od srca« koju je organizovao novosadski ogranak G 17 plus.\nU Beogradu je dodeljena nagrada »Dr Konstantin Obradovic« poznatom karikaturisti Predragu Koraksicu Coraxu. Nagrada se dodeljuje za poseban angazman na polju afirmacije ljudskih prava.\nCrnogorsko ministarstvo pravde odbilo je da registruje udruzenje za negovanje cetnickog pokreta u Crnoj Gori »Vojvoda Momcilo Djujic«.\nJugoslovenski predsednik Vojislav Kostunica sastao se u Rimu sa italijanskim predsednikom Azeljom Campijem i papom Jovanom Pavlom II.\nNa osnovu zahteva Okruznog javnog tuzilastva u Beogradu, policija je privela na saslusanje Mihalja Kertesa, bivseg direktora Savezne uprave carina.\nSlobodan Milosevic, bivsi jugoslovenski predsednik, dao je intervju TV Palma u kojem je istakao da mu je savest mirna i da ne prihvata optuzbe Haskog tribunala, a da se sudjenja u zemlji ne plasi.\nU Uzicu je Medjunarodni dan ljudskih prava obelezen akcijom »Dorucak za bolesnike uzicke bolnice«.\nPredsednik crnogorske skupstine Svetozar Marovic rekao je, prilikom boravka u Londonu, da je pobeda DOS-a na predstojecim vanrednim parlamentarnim izborima u Srbiji uslov za dogovor o SRJ.\nMomcilo Perisic, lider PDS, smatra da je Slobodana Milosevica trebalo uhapsiti odmah posle 5. oktobra.\nU beogradskom Medija centru odrzan je okrugli sto o nacrtu zakona o NVO. Skup je otvorio Zarko Paunovic, direktor Centra za neprofitni sektor.\nForum NVO Kraljevo zapoceo je realizaciju projekta »Zavrsno odbrojavanje«.\nVesna Pesic, direktorka CAA, ocenila je da grupa G 17 plus ima visoke politicke pretenzije i da je njen polozaj u ovom trenutku »veoma kontroverzan«.\nEvropski pokret u Srbiji promovisao je knjigu »Pripreme za evropsku integraciju«.\nInicijativa za studije o istopolnoj i alternativnoj seksualnosti organizuje po prvi put u Beogradu seriju predavanja za sadasnje i bivse studente sociologije.\nPrema istrazivanjima agencije Stratedzik marketing, NVO su u poslednje vreme pocele da dobijaju znatno vise prostora u svim vrstama medija.\nCetvrtak, 14. decembar\nGrcki ministar odbrane Akis Cohacopulos razgovarao je u Beogradu sa saveznim premijerom Zoranom Zizicem i ministrom odbrane Slobodanom Krapovicem.\nNa zahtev jugoslovenskog predsednika Vojislava Kostunice SB Ujedinjenih nacija zakazao je hitnu sednicu o krizi na jugu Srbije.\nZoran Djindjic, predsednik DS, smatra da Balkanu preti nova kriza zbog stanja na jugu Srbije. »Imperativ je da se odmah reaguje i to beskompromisno«, rekao je Djindjic.\nMinistar viseg i visokog obrazovanja u Vladi Srbije Gaso Knezevic izjavio je da ce prvi meseci naredne godine biti »meseci hapsenja«.\nEvropski parlament je zatrazio od Vojislava Kostunice da oslobodi sve politicke zatvorenike.\nPrema Stratedzik marketingu, vise od polovine gledalaca TV Palma ima generalno negativno misljenje o nastupu Slobodana Milosevica na ovoj TV, a 37,5% smatra da je bio neiskren.\nPrema informacijama PDS, policija je od 1. novembra prosle do 20. septembra ove godine privela 1159 pripadnika narodnog pokreta Otpor.\nDvojica otporasa dobila su batine od policije u centru Novog Sada jer su na zgradi Izvrsnog veca Vojvodine ispisala grafit.\nCeSID je podrzao podizanje optuznice protiv clanova SIK. Ova NVO je promovisala program za obrazovanje biraca za predstojece izbore.\nSRJ je uspostavila diplomatske odnose sa BiH. Protokol o uspostavljanju diplomatskih odnosa potpisali su u Beogradu ministri spoljnih poslova dve zemlje Jadranko Prlic i Goran Svilanovic.\nMirjana Markovic, liderka JUL-a, odrzala je konferenciju za stampu na kojoj je, izmedju ostalog, rekla da je Haski tribunal »Gestapo i inkvizicija 20. veka«, kao i da njena porodica »nema osecaja za materijalne vrednosti« pa je nemoguce da se obogatila tokom predsednikovanja njenog supruga.\nKod Bujanovca su podignute barikade, a neki od gradjana srpske nacionalnosti, koji su barikade postavili, fizicki su napali i pretili lisavanjem zivota novinaru Radomanu Iricu, dopisniku »Blica« i Frans presa iz Vranja.\nForum NVO Kraljeva poceo je realizaciju projekta »Da i nama jednom svane«.\nNa zajednickoj sednici vlada SRJ i Srbije usaglasen je nacrt deklaracije o principima zastite nacionalnog interesa. Ovom deklaracijom je istaknuto da SRJ ima pravo na odbranu svoje teritorije od napada ekstremista. Na sednici je ustanovljeno koordinaciono telo koje ce brinuti o stanju u Presevskoj dolini, a na njegovo celo postavljen je Nebojsa Covic, potpredsednik prelazne vlade Srbije. Okrugli sto o nacrtu zakona o NVO odrzan je u Kragujevcu u organizaciji NVO »Millennium«.\nNUNS je odrzao redovnu godisnju skupstinu u Beogradu.\nU Leposavicu na Kosovu doslo je do sukoba izmedju vojnika KFOR-a i Srba. U sukobu su poginuli Bojan Jokovic i Trifun Milenkovic. Postoje razlicite verzije dogadjaja iz kojih je proistekao ovako tragican ishod.\nU intervjuu za varsavski dnevnik »Zecpospolita«, predsednik SRJ Vojislav Kostunica je izjavio da je na Balkanu otvoreno novo istorijsko poglavlje, bez ratova i etnickih sukoba. Resenje odnosa u SRJ Kostunica vidi u »efikasnoj federaciji«.\nMitropolit Amfilohije Radovic rekao je novinarima da nema poverenja u crnogorsku policiju i da je »bezakonje« prema Mitropoliji »bez presedana«.\nU Beogradu je odrzan koncert poznate slovenacke grupe »Lajbah«, a jedan od clanova te grupe je izjavio da se oni ne bi pojavili u Beogradu da su znali da je organizator koncerta narodni pokret Otpor.\nVojislav Kostunica je u intervjuu francuskom »Figarou« rekao da americki lobi pomaze OVPBM na jugu Srbije.\nU Leposavicu su nastavljeni protesti Srba posle sahrane poginulih u sukobu sa KFOR-om.\nNa administrativnu granicu Kosova i uze Srbije stiglo je 150 Britanaca, pripadnika KFOR-a.\nBogoljub Arsenijevic Maki, slikar i borac protiv Milosevicevog rezima, pusten je iz pritvora. Arsenijevica je privela policija u Beogradu sa obrazlozenjem da se nalazi na njihovoj poternici.\nKampanja Edukacionog centra iz Leskovca sve vise uzima maha u Jablanickom okrugu, tvrde iz ovog centra. U Vucju, Vlasotincima i Bojniku deljeni su leci sa sloganom »Zavrsi pricu 23. 12. 2000. i kreni dalje«. Kampanja je vodjena »od vrata do vrata«.\nKnjiga »Peti oktobar – 24 sata prevrata«, autora Dragana Bujosevica i Ivana Radovanovica, promovisana je u Saveznoj skupstini.\nSB UN je zatrazio, na sednici zakazanoj zbog situacije na jugu Srbije, da se albanski ekstremisti odmah povuku iz bezbednosne zone na administrativnoj granici uze Srbije i Kosova. Sednici SB UN prisustvovao je i jugoslovenski sef diplomatije Goran Svilanovic.\nNa konferenciji za novinare povodom situacije u Presevskoj dolini, Vojislav Kostunica je rekao da je neophodno da se isteraju albanski ekstremisti iz zone bezbednosti u granicnom pojasu uze Srbije i Kosova. On je naglasio da je potrebno dopunjavanje vojno-tehnickog sporazuma iz Kumanova. Kostunica smatra da akcije KFOR-a nisu dovoljne za stabilizaciju situacije u zoni bezbednosti.\nU Bujanovcu je poceo da radi pres centar.\nNadzorni odbor Skupstine Srbije za izbore ocenio je da mediji favorizuju DOS.\nPredsednik SRJ Vojislav Kostunica sastao se u Nisu sa predsednikom Bugarske Petrom Stojanovim.\nU Bujanovcu su razgovarali Nebojsa Covic i komandant KFOR-a Karlo Kabidjozo.\nAgencija Stratedzik marketing je, ispitujuci gradjane Srbije i Crne Gore, dosla do podatka da zajednicku drzavu podrzava 71,5% gradjana obe republike, a da je njih 68,8% za raspisivanje referenduma u obe republike o nacinu redefinisanja odnosa.\nU Beogradu je odrzan protest porodica lica koja su kidnapovana na Kosovu.\nGlumac Sergej Trifunovic je, kao specijalni izaslanik jugoslovenskog sefa diplomatije Gorana Svilanovica, potpisao u Londonu ustav organizacije za obrazovanje, nauku i kulturu (UNESKO), u ime SRJ.\nSRJ je ponovo postala clan MMF-a.\nU Srbiji su pocele restrikcije struje.\nHelsinski odbor za ljudska prava saopstio je da i tri meseca posle odlaska Milosevica u Srbiji postoje politicki zatvorenici.\nG 17 plus je saopstila da ce i na decembarskim izborima podrzati DOS.\nZene u crnom, antiratna grupa koja od 1991. godine izrazava javni i nenasilni otpor ratu i nasilju, najostrije osudjuje brutalno nasilje, upade, konflikte koje izazivaju naoruzane albanske grupe u zoni kopnene bezbednosti na jugu Srbije.\n»Jugoistocna mreza« pocela je realizaciju kampanje za animaciju gradjana za izlazak na predstojece republicke izbore.\nCetvrtak, 21. decembar\nPredsednik Kostunica boravio je u Parizu gde se sastao sa francuskim predsednikom Zakom Sirakom, premijerom Lijonelom Zospenom i sefom francuske diplomatije Iberom Vedrinom.\nKlinickom centru Srbije stigla je humanitarna pomoc iz Nemacke vredna 350 000 maraka.\nSavezno ministarstvo policije saopstilo je da je u pripremi tekst novog zakona o drzavljanstvu.\nFond za humanitarno pravo dobio je odluku Saveznog ustavnog suda kojom se proglasavaju neustavnim odredbe Zakona o krivicnom postupku, koje su policiji davale pravo da odredjuje pritvor u trajanju od 72 sata.\nZa pracenje predstojecih izbora u Srbiji akreditovano je 1207 novinara, saopsteno je u pres centru za pracenje republickih izbora.\nPariski »Liberasion« ocenjuje ponasanje i poteze jugoslovenskog predsednika Vojislava Kostunice kao do sada »bez greske«.\nGeneral Kabidjozo najavio je mogucnost promene Kumanovskog sporazuma.\nNebojsa Covic je sa diplomatama obisao krizna zarista na jugu Srbije.\nZivorad Kovacevic, predsednik Odbora za oslobadjanje Ivana Stambolica, izjavio je da nove vlasti, iako nisu neposredno odgovorne za nestanak Stambolica, nisu oslobodjene odgovornosti za resavanje tog slucaja.\nCeSID ima 12 500 gradjana volontera koji ce kontrolisati predstojece izbore.\nFond za otvoreno drustvo pokrenuo je inicijativu za formiranje konzorcijuma donatora koji bi zajednicki ulozili sredstva u poseban fond za jacanje strucnog kadra u SRJ.\nU Srbiji su odrzani vanredni parlamentarni izborima na kojima je ucestvovalo osam stranaka i koalicija.\nPrema nezvanicnim podacima, DOS je pobednik na vanrednim izborima za srpski parlament.\nPripadnici MUP-a Srbije povratili su visinsku kotu »Sveti Ilija«, zapadno od Vranja, izjavio je za beogradske medije izvor blizak MUP-u Srbije.\nStrucnjaci Evropskog instituta za medije ocenili su da su mediji u Srbiji indirektno favorizovali DOS, ali da je predizborna kampanja bila »prilicno fer«.\nU Beogradu je zasedao Vrhovni savet odbrane.\nCeSID je ocenio da su protekli izbori bili »blizu postenih«.\nValter Svimer, generalni sekretar Saveta Evrope, pozdravio je ishod parlamentarnih izbora u Srbiji.\nPatrijarh Pavle je zatrazio od crnogorskog predsednika Mila Djukanovica zastitu prava Mitropolije crnogorsko-primorske na Cetinju.\nUtorak, 26. decembar\nLideri DOS-a razgovarali su o predstojecim dogovorima sa Crnom Gorom.\nVojislav Kostunica je razgovarao sa predsednikom Predsednistva BiH Zivkom Radisicem o brzem resavanju pitanja izbeglica.\nU Srbiji su nastavljene dugotrajne restrikcije elektricne energije. Iz sistema elektroprivrede iskljucena je TE Djerdap.\nNepoznati napadaci kamenicama su gadjali kucu aktiviste Otpora Novice Stankovica u selu Ples kod Aleksandrovca.\nU beogradskom Medija centru promovisan je prvi broj nove serije »Moravskog glasnika« iz Cuprije. List je pokrenuo 1. juna 1931. godine cinovnik fabrike secera Bora D. Nikolic i bio vlasnik i glavni i odgovorni urednik (iako je Cuprija tada brojala oko 8000 stanovnika, list je izlazio u 15 000 primeraka). Kako je sadasnji glavni i odgovorni urednik Dejan Antonijevic rekao, cilj lista je afirmacija kulture, urbaniteta i deprovincijalizacija. Na promociji je govorio i »duhovni mentor« lista, knjizevnik Dragoslav Mihajlovic.\nU Beogradu se odrzava sednica oba veca Savezne skupstine. Poslanici Veca republika usvojili su Deklaraciju o principima nacionalnog i drzavnog interesa SRJ povodom eskalacije albanskog ekstremizma na jugu Srbije.\nRIK je saopstila konacne rezultate izbora u Srbiji prema kojima je DOS osvojio 176 mandata u republickoj Skupstini, SPS 37, SRS 23 i SSJ 14. SPO nije usao u Skupstinu.\nGeneral-pukovnik Nebojsa Pavkovic, posle posete Vranju i Bujanovcu, saopstio je da ce vojska efikasno odgovoriti na napade terorista.\nHolandija je poklonila 1,8 miliona dolara za program pomoci najugrozenijim stanovnicima u Srbiji.\nCetvrtak, 28. decembar\nU nastavku zasedanja Skupstine SRJ usvojeno je vise zakona, a najavljeno je i skoro uspostavljanje diplomatskih odnosa sa Albanijom.\nVojislav Kostunica i Mirko Sarovic dogovorili su se o uspostavljanju specijalnih odnosa RS i Srbije.\nVlada Crne Gore usvojila je platformu o redefinisanju odnosa izmedju Srbije i Crne Gore, a Narodna stranka, koja nije prihvatila tu platformu, napustila je Vladu. Platforma predvidja savez nezavisnih i medjunarodno priznatih drzava Srbije i Crne Gore.\nSrboljub Antic, ministar za rudarstvo i energetiku u Vladi Srbije, podneo je ostavku.\nSrpski koministar policije Bozidar Prelevic apelovao je na gradjane da ne ometaju saobracaj protestujuci protiv restrikcija struje.


Svjetski poznati fudbaler kritikovao Evropu: "O ratu u Palestini šutite, a pogađa vas Ukrajina" - Svjetlo Dunjaluka\nHome » Svjetski poznati fudbaler kritikovao Evropu: “O ratu u Palestini šutite, a pogađa vas Ukrajina”\nSvjetski poznati fudbaler kritikovao Evropu: “O ratu u Palestini šutite, a pogađa vas Ukrajina”\nBy Halid ibn Walid on March 23, 2022\nRat u Ukrajini je najterao mnoge sportiste da reaguju javno i daju svoj komentar o svim dešavanjima.\nOtkako je počela invazija Rusije u javnosti su se pojavile brojne izjave kako se traži prekid ratnih dejstava te je iskazana solidarnost sa ukrajinskim narodom.\nMeđutim, Hector Bellerin, svjetski poznato ime, je otišao korak naprijed te je otvoreno kritikovao duple standarde u Evropi jer šute zbog agresije na Palestinu, a dešavanja u Ukrajini rado komentarišu.\n“Malo je teško vidjeti da smo više zainteresovani za ovaj rat nego za ostale. Ne znam da li je to jer taj konflikt može uticati na nas direktno kroz ekonomiju ili sa prilivom izbjeglica”, rekao je Bellerin.\n“Na rat u Palestinu se potpuno šuti, niko ne priča o tome. Yemen, Irak… To što sada Rusija ne igra na Svjetskom prvenstvu neke druge zemlje nisu trebale godinama…”\n“Mislim da je to rasistički i ima vrlo malo empatije jer se životi gube u mnogim sukobima, a dajemo samo važnost onim koji su nam bliski”\n“Postali smo slijepi i teško mi je što se važnost da je samo nekim stvarima”, poručio je fudbaler Betisa.\nBellerin je još ranije poručio da svi moramo biti svjesni te edukovati se o drugim konfliktima koji se dešavaju oko nas, a količini bola kroz koje prolaze druge zemlje, kršenju ljudskih prava te gubitka voljenih osoba.


Policija je na graničnom prelazu Gostun kontrolom vozila otkrila i sprečila krijumčarenje novca u autu.\nPutnicima je vraćen iznos od po 10.000 evra, dok je 150.000 zaplenjeno do okončanja postupka.\nBONUS VIDEO: NISMO ZNALI SA KAKVIM SE MUKAMA BORI: Drugari mladića koji je pokušao da se ubije skupljaju pomoć\nzaplena novca Granična policija Gostun Prijepolje vesti\nPRIPADNICI MUP-a, u saradnji sa BIA i Posebnim odeljenjem za suzbijanje korupcije Višeg javnog tužilaštva u Nišu, uhapsili su S. Ž. (1966), bivše odgovorno lice Službe za katastar nepokretnosti Niš, zbog postojanja osnova sumnje da je izvršila krivično delo zloupotreba službenog položaja.\n13:59 KURTI NASTAVLJA SA PROVOKACIJAMA: Otkrio šta je tražio od Amerikanaca tokom "turneje"\nTEMA razgovora tokom posete SAD bio je dijalog sa Beogradom, izjavio je po povratku premijer privremenih prištinskih institucija Aljbin Kurti dodajući da je on tom prilikom naglasio da bi dijalog trebalo da se završi međusobnim priznanjem, preneli su prištinski mediji.\n13:55 KIK BOKS SPEKTAKL: Drobnjak u Zvorniku bije bitku za evropski pojas!\nWAKO PRO spektakl „Fight Night 5 - Battle for Belt“ prvi put će biti održan u Bosni i Hercegovini, nakon četiri uspešna izdanja u Srbiji i Crnoj Gori. Razlog što ćemo najbolje kik boksere regiona i Evrope gledati baš u Zvorniku 3. juna jeste meč večeri u kojem će domači borac Nikola Drobnjak protiv Makedonca Dimitra Gjorgjieva pokušati da se domogne pojasa evropskog šampiona.


Pokrenut portal za mapiranje paljenja žetvenih ostataka - SRDA\nPredstavljen je portal dim.rs preko kojeg će moći da se detektuju i prate požari na poljoprivrednim područjima u Srbiji. Ovi požari obično nastaju kao posledica ljudskih aktivnosti, kao što je praksa paljenja žetvenih ostataka, saopštio je UNDP.\nPortal dim.rs ima cilj podizanje svesti građana, a naročito poljoprivrednih proizvođača, o štetnosti i opasnosti koju može prouzrokovati praksa nesavesnog spaljivanja useva. Putem ovog portala građani će moći da prijave požar i na taj način daju svoj doprinos zaštiti životne sredine. Ovo rešenje je osmislio tim stručnjaka iz Instituta “BioSens” iz Novog Sada.\n– Građani sa svojih mobilnih telefona mogu da pošalju sliku i lokaciju požara. Podaci o požarima dostupni su na interaktivnoj mapi na portalu, a kao dodatna funkcija omogućeno je i praćene kvaliteta vazduha u Srbiji. Takođe, statistički podaci o požarima počevši od 2015. godine do danas se mogu besplatno preuzeti sa portala – objasnio je Gordan Mimić, naučni saradnik Instituta”BioSens” na predstavljanju u zgradi Ujedinjenih nacija u Beogradu.\n– Portal dim.rs, koji su razvili naučnici instituta “BioSens” sa kojim Ministarstvo poljoprivrede, šumarstva i vodoprivrede ima izuzetnu saradnju, predstavlja odličnu osnovu i konkretan korak u suzbijanju pojave paljenja poljoprivrednih useva i nadovezuje se na aktivnosti koje smo u prethodnom periodu sproveli u cilju edukacije poljoprivrednih proizvođača. Međutim, pored ovih aktivnosti, potrebno je da se u cilju rešavanja ovog problema uvežu sve nadležne institucije i da se efikasnije primenjuje kaznena politika predviđena zakonom – izjavio je Aleksandar Bogićević, pomoćnik ministra poljoprivrede, šumarstva i vodoprivrede.\nRealizaciju portala dim.rs podržao je Program Ujedinjenih nacija za razvoj (UNDP), kao jednu od 14 najboljih ideja za smanjenje zagađenja i poboljšanje kvaliteta vazduha u Srbiji, pristiglih na Izazov “Inovacije za čistiji vazduh”, u martu prošle godine.\n– Pokretanje portala dim.rs se nadovezuje na kampanju o štetnim posledicama paljenja žetvenih ostataka “Ne pali strnjiku”, koju je UNDP sproveo zajedno sa Minstarstvom zaštite životne sredine i Lovačkim savezom Srbije, uz podršku Globalnog fonda za životnu sredinu (GEF). Ponosni na to što je dim.rs nastao kao rezultat saradnje međunarodnih organizacija i naučne zajednice i verujemo da će poslužiti kao inspiracija drugim naučnim institucijama, državnim i privatnim kompanijama i pojedincima, da predstave svoje ideje za unapređenje životne sredine u Srbiji – izjavio je Žarko Petrović, vođa tima za vitalni razvoj u UNDP-u.\nPaljenje žetvenih ostataka nanosi velike štete poljoprivrednom sektoru. Visokim temperaturama požara uništavaju se korisni mikroorganizmi u gornjim slojevima zemljišta, smanjuje se sadržaj humusa, uništava azot, i na taj način se trajno smanjuje plodnost zemljišta. Vatra se lako se širi na okolinu i prerasta u požare koji ugrožavaju čitave ekosisteme, devastiraju zaštićena područja i predstavljaju veliki rizik po život, zdravlje i imovinu ljudi. Takođe, sagorevanje žetvenih ostataka zagađuje vazduh i emituje ugljen-dioksid, koji je jedan od glavnih uzročnika globalnog zagrevanja i klimatskih promena.\nBiosens Dim Gordan Mimić Ministarstvo poljoprivrede šumarstva i vodoprivrede paljenje strnjike paljenje žetvenih ostatak UNDP Važ Važno zagađenje vazduha Žarko Petrović


Sud skinuo blokadu sa Marovićeve zemlje\nPrivremena mjera donesena je početkom 2016.\nIako u Centralnom registru privrednih subjekata piše da je firmu osnovala ofšor kompnija “Blunt internacional” sa Britanskih Djevičanskih ostrva, istražitelji su utvrdili da iza nje stoji Olivera Iličnić - nekadašnja savjetnica predsjednika državne zajednice Srbije i Crne Gore Svetozara Marovića\n10.05.2018. 06:55h Ažurirano: 31.01.2019. 10:12h\nViši sud ukinuo je privremenu mjeru kojom je blokirano 9.500 kvadrata u Lučicama, vlasništvo kompanije “Property investments“ koja se povezuje sa šefom budvanske kriminalne grupe Svetozarem Marovićem.\nPrivremena mjera donesena je početkom 2016. na zahtjev Specijalnog tužilaštva i bila je upisana u katastarsku evidenciju Uprave za nekretnine, a izbrisana je pije dva dana.\nViši sud donio je privremenu mjeru nakon što je specijalno tužilaštvo pokrenulo istragu protiv firmi koje su povezivane sa Marovićem.\nTužioci su u okviru istrage prije dvije godine uhapsili izvršnu direktorku firme i još nekoliko osoba, zbog sumnje da su članovi budvanske organizovane kriminalne grupe, posredstvom “Property investments“, prevarili nekoliko budvanskih porodica i banke.\nIako u Centralnom registru privrednih subjekata piše da je firmu osnovala ofšor kompnija “Blunt internacional” sa Britanskih Djevičanskih ostrva, istražitelji su utvrdili da iza nje stoji Olivera Iličnić - nekadašnja savjetnica predsjednika državne zajednice Srbije i Crne Gore Svetozara Marovića.\nIlinčićeva je i bivša direktorka u firmi srpskog biznismena Stanka Subotića Caneta.\nViši sud je prije dvije godine donio i privremene mjere kojim je blokirana imovina još tri firme, za koje su sumnjali da ih je osnovala Ilinčićeva.\nPod blokadom se našla i susjedna parcela od 9000 kvadrata u Lučicama, vlasništvo firme “Adriatic investments“, sestre firme “Property investments“, kao i 35.000 kvadrata zemlje na lokalitetu Velja ploča u\nBudvi kojom gazduje firma “Good location properties”, te 2.500 hiljade kvadrata na samoj Bečićkoj plaži i poslovni objekat na Svetom Stefanu u vlasništvu firme “Fifth avenue“.\nNa svu imovinu te tri firme i dalje je kao teret upisana privremena mjera zabrane raspolaganja i prodaje.\nDržava, Opština i Prva banka potražuju milione\nImovina “Property investmentsa“ je i dalje pod blokadama banke, države i Opštine Budva, zbog milionskog dugovanja.\nDržava je u januaru ponovo blokirala zemljišni kompleks zbog poreskog duga od 469.631 euro.\nZabilježbu poreskog potraživanja upisla je i Opština Budva, koja punih osam godine bezuspješno pokušava da naplati više od 400.000 eura.\nHipoteku je još prije 10 godina upisala i “Hipo Alpe Adria banka” na iznos od pet miliona eura, na ime kredita koji je firma uzela.\nSudski spor protiv „Property investments“ vodi i “Prva banka” za naplatu potraživanja od 2,2 miliona eura.\nOlivera IlinčićStanko Subotić CaneSvetozar Marović


eKapija: Bimal preuzeo somborsku fabriku Novo Sunce - Najavljena ulaganja od 35 mil EUR - AGROBIZNIS CENTAR za ruralni razvoj i razvoj poljoprivredne proizvodnje\neKapija: Bimal preuzeo somborsku fabriku Novo Sunce – Najavljena ulaganja od 35 mil EUR\n29 novembra, 2019 by admin\nBimal Grupa iz Brčkog je uspešno završila postupak preuzimanja somborske fabrike za proizvodnju jestivog ulja Novo Sunce i time zvanično postala većinski vlasnik.\n– Cilj naše akvizicije je ukrupnjavanje i jačanje industrije ulja u regiji Zapadnog Balkana. Naša namera je da kompaniju Bimal Sunce dovedemo na najviši tehničko-tehnološki nivo proizvodnje, koji posedujemo u fabrici za proizvodnju jestivog ulja Bimal u Brčkom – rekao je predsednik Uprave Studen Grupe i generalni direktor kompanije Bimal Ilija Studen.\nPrvi koraci posle preuzimanja fabrike su rekonstrukcija pogona, podizanje proizvodnih kapaciteta, kao i optimizacija troškova. Fabrika Novo Sunce trenutno prerađuje suncokretovo i sojino seme, dok se u brčanskoj fabrici Bimal prerađuju sve tri uljarice – suncokret, soja i uljana repica. Kako je saopšteno iz Studen Grupe, cilj je da obe fabrike proizvode jednake proizvode, vrhunskog kvaliteta od sve tri sirovine.\n– Početna ulaganja u projekat Bimal Sunce su 40 mil KM (20 mil EUR). Budući da je plan da kapacitet proizvodnje podignemo sa trenutnih 100.000 tona na 180.000 tona godišnje, ulaganja u narednom periodu će dostići ukupan iznos od 70 mil KM (35 mil EUR) – rekao je Studen.\nStuden Grupa će proizvodnjom u dve fabrike, u Brčkom i u Somboru, godišnje plasirati više od 250.000 tona poluproizvoda i gotovih proizvoda na domaća tržišta, kao i na svoja tradicionalna izvozna tržišta Turske i Bliskog istoka. Takođe, viši proizvodni kapaciteti znače i čvršću poziciju na tržištu Evropske unije, gde Bimal već izvozi svoje specijalne proizvode, kao i potpuno ostvarivanje potencijala izvoza na tržište jugoistočne Azije.\nRTV: Nedimović: Važno da smo raspisali poziv za IPARD II\neKapija: U Srbiji osigurano svega 12% obradivih površina


NA KLIK DO POSLA: Sajt "DŽoberti" - najpopularnije virtuelno tržište rada u IT industriji, nude poslove samo u Srbiji | Novosti.RS\nTo je trend koji će se nastaviti i u narednom periodu, tako da su kompanije svesne da je do kandidata veoma teško doći. S druge strane, IT stručnjaci žele da rade u kompanijama koje im po svim merilima odgovaraju, pa samim tim je važno da raspolažu informacijama, pre nego što zaista i promene kompaniju, ispričao nam je Nikola Mijailović, osnivač portala "DŽoberti".\n- Naš sajt ima 16.000 registrovanih IT profesionalaca i 400 IT kompanija - ističe Mijailović. - Do sada je na oglase za posao apliciralo više od 4.000 kandidata, ali nemamo podatak o broju osoba koje su se zaposlile preko našeg portala.\nPreko sajta "DŽoberti" nude se poslovi samo u Srbiji i nema ponuda za inostranstvo.\n- "DŽoberti" mesečno ima oko 100.000 poseta - naglašava Mijailović. - LJudi koji traže posao u IT industriji posećuju naš sajt kako bi se informisali o kompanijama. Ovde mogu da se pronađu iskustva zaposlenih, plate i benefiti, ali i šta se sve traži na razgovorima za posao. Na sajtu se mogu pročitati iskustva za više od 500 IT kompanija ili da se aplicira na neki od 400 IT oglasa.\nKompanije znaju da je njihova ciljna grupa prisutna na platformi, pa se zaista trude da na veran način prikažu kako izgleda raditi kod njih - dodaje Mijailović.\n- Naši kompanijski profili sadrže sve informacije koje jednom IT stručnjaku mogu koristiti u donošenju odluke da li je ta kompanija mesto gde želi da radi - govori Mijailović. - Dodatno, oglasi za posao tačno prikazuju šta je ono što od date pozicije možete očekivati. Zanimljivo je da smo svi mislili da će tokom korone IT tržište biti u padu ili stagnaciji po pitanju zapošljavanja, međutim desilo se upravo obrnuto. Posle prvog talasa korone smanjio se broj oglasa za posao. Određen broj ljudi ostao je bez posla kao posledica smanjivanja troškova u IT kompanijama zbog pandemije. Taj slobodni kadar popunjavao je prve pozicije, koje su se otvarale na IT tržištu, a ubrzo nakon toga stvari su se vratile na uobičajen tok, da bi pred kraj godine broj oglasa bio višestruko veći.\nU IT industriji u Srbiji više od 80 odsto zaposlenih su pasivni kandidati. To znači da oni imaju posao i ne traže novi, pa samim tim ne posećuju tradicionalne portale za zapošljavanje, objašnjava naš sagovornik.\n- Svakim danom dobijaju ponude od strane regrutera putem društvenih mreža ili preporuka - kaže Mijailović. - Da bi odlučili koja je firma za njih, potreban im je pouzdan izvor informacija. Tako smo došli na ideju da napravimo platformu za IT profesionalce, gde će moći da saznaju kako zaista izgleda rad u IT kompanijama, putem anonimnih komentara sadašnjih i bivših zaposlenih.\nNikola Mijailović IT industrija zapošljavanje IT posao IT sektor "DŽoberti" sajt "DŽoberti"\nSutra je mlad Mesec u Ovnu: Daje nadu za nove početke, čisti toksine iz tela i budi jake strasti!


Dolazak premijera Kine u Srbiju veliki događaj za obe zemlje\nBEOGRAD - Kina pridaje veliki značaj Trećem samitu lidera Kine i 16 zemalja Centralne i Istočne Evrope koji se sledeće nedelje održava u Beogradu, kao i poseti premijera Li Kećijanga Srbiji, izjavio je danas kineski ambasador u našoj zemlji Li Manćang. "Dolazak kineskog premijera u Beograd i za Kinu i za Srbiju\nBEOGRAD - Kina pridaje veliki značaj Trećem samitu lidera Kine i 16 zemalja Centralne i Istočne Evrope koji se sledeće nedelje održava u Beogradu, kao i poseti premijera Li Kećijanga Srbiji, izjavio je danas kineski ambasador u našoj zemlji Li Manćang. "Dolazak kineskog premijera u Beograd i za Kinu i za Srbiju predstavlja veliki događaj. Očekujem da će to biti velika prilika za dalji razvoj bilateralnih odnosa pogotovo u ekonomskom smislu", rekao je Li u izjavi Tanjugu i podsetio da je ovo prva poseta jednog kineskog premijera Beogradu posle 28 godina.\nU delegaciji sa premijerom biće, kako je najavio, više od sto članova, a doći će još oko 200 biznismena koji će pratiti premijera, ali i učestvovati na biznis forumu.\n"Pošto će doći puno kompanija, to je sjajna prilika da se kineski biznismeni na licu mesta upoznaju sa stanjem u Srbiji, a efekat će se tek videti posle posete", rekao je kineski ambasador.\nParola ovog samita je novi motor, nova snaga, nova platforma, naveo je on istakavši da se posle Varšave i Bukurešta, treći samit održava prvi put u jednoj zemlji koja je van Evropske unije.\nNaveo je da su očekivanja od samita velika s obzirom da će to biti "retka prilika da se u relativno kratkom vremenu okupi toliko državnika na jednom mestu".\nPrema njegovim rečima, razgovori kineskog premijera sa 16 premijera, kao i svih premijera međusobno doprineće ubrzavanju regionalne saradnje.\n"Konkretno između Kine i Srbije očekujemo da ćemo napraviti neki konkretan projekat, kao što je pruga Beograd-Budimpešta, pa još korak napred", naveo je on.\nKada je reč o kineskim investicijama u Srbiji, ambasador je rekao da ovih dana treba da bude pušten u pogon Blok 1 u Kostolcu koji radi kineska kompanija i dodao da očekuje da i zvanično kineska strana odobri kredit za Blok 2 vredan 600 miliona dolara, te da će taj korak verovatno biti napravljen tokom samita u Beogradu.\nKineske kompanije, prema rečima ambasadora, zainteresovane su da ulažu u termoelektrane, ali i u poljoprivredu, gde, primetio je, postoje veliki potencijali za konkretnu saradnju.\n"Srbija ima sjajnu prirodnu zemlju koja je, kako mi se čini, jednim delom još neiskorišćena. Tu fali neki pokretački kapital. U tom smislu ukoliko nađemo zajednički interes, zajednički jezik, možemo da pokrenemo saradnju", rekao je Li.\nAmbasador je takođe izrazio zadovoljstvo što će most Zemun-Borča, na kojem radi kineska kompanija, biti otvoren tokom posete kineskog premijera i dodao da ta kompanija već dugo razgovara sa srpskom stranom o izgradnji obilaznice oko Beograda.\nNa pitanje kako ocenjuje spoljnopolitički položaj Srbije, kineski ambasador je naglasio da je "Srbija samostalna, suverena, nezavisna država", a on lično, kaže, zavoleo je Srbiju dok je studirao u Beogradu pa se taj osećaj nije promenio ni sada kada je ambasador.\n"Vaša zemlja i njeno sadašnje rukovodstvo je sposobno, vodi mudru politiku. Na primer ovih dana vidimo da je premijer Vučić napravio krug oko zemlje - posetio je Moskvu, Ameriku, Izrael, Italiju - zaista vodi jednu praktičnu spoljnu politiku", rekao je on i zaključio: "Da sam građanin Srbije, ja bih bio zadovoljan".\nDatum kreiranja: 12 decembar 2014\nSledeća ⇨ Samit u Beogradu, jačanje ekonomskih veza\nPrethodna ⇦ Exim banka će predložiti kineske firme koje bi gradile ostatak autoputa


Studijski programi akademskih studija\nFizička hemija ima veliki značaj u savremenom životu pa se područja koja ona obuhvata neprekidno šire. Razvoj novih znanja, tehnologija i materijala, zahtevaju primenu multidisciplinarnih znanja, tako da fizička hemija svoje granice širi preklapajući se sa drugim fundamentalnim i primenjenim naukama. Nove metode u proizvodnji i nove tehnike koje se koriste u analizi hemijskih i bioloških struktura i materijala nameću organizaciju savremenih studija kao sintezu teorijskih znanja i eksperimentalnih veština.\nDiplomirani fizikohemičari se zapošljavaju u institucijama različitih delatnosti i u industriji, na poslovima istraživanja i razvoja gde se traže znanja ne samo iz fizičke hemije već i drugih prirodnih nauka. Diploma fizikohemičara je osnova za druge vrste karijera koje uključuju obrazovanje ali i marketing i trgovinu.\nProgrami studija su koncipirani tako da daju neophodna znanja kako iz osnovnih oblasti fizičke hemije tako i iz hemije, fizike i matematike.\nPredmeti su razvijeni tako da mogu da zadovolje današnje potrebe i za savremenim i za tradicionalnim znanjima, ali i veštinama univerzalno primenjljivim, što daje studentima mogućnost da svoju profesionalnu karijeru mogu započeti bilo u zemlji ili inostranstvu.\nStudije su organizovane tako da se znanja stiču kroz predavanja, konsultacije seminare i vežbe. Specifičnost vežbanja se ogleda u tome što studenti individualno i samostalno rade eksperimentalne vežbe iz velikog broja predmeta.


Trener Real Madrida Zinedin Zidan dao je “čudnu” izjavu u vezi sa Lukom Jovićem i njegovom pozajmicom u Ajntraht. Srpski napadač je prema navodima svih relevantnih novinara i medija dogovorio povratak u Frankfurt, u kojem će ostati do kraja… »\nMeč 19. kola Evrolige između košarkaša Real Madrida i Crvene zvezde je odložen. Crveno-beli nisu poleteli za Madrid, pošto avion koji je trebalo da poleti još u devet ujutru nije dobio dozvolu za let zbog zaleđenog aeordroma u Madridu, a meč… »\nKK Crvena zvezda oglasio se saopštenjem posle odložene utakmica sa Real Madridom. Meč 19. kola Evrolige odložen je jer crveno-beli nisu dobili dozvolu da slete na aerodrom u Madridu jer je pista bila zaleđena zbog snežnog vremena koje je pogodilo… »\nSrbiju čeka isti problem kao u Španiji\nIstovremeno je na Gibraltaru za samo dva dana pala mesečna količina kiše. Oluja Filomena zbog koje je prošle nedelje Madrid bio paralisan snegom, seli se preko Sredozemlja i već je zahvatila istočne delove Balkana. Filomena zatim nastavlja preko… »


Obustavljanje istrage služi da se sakriju nalogodavci\nBeta\t 29. avgusta 2016. 07:30\nMinistar za rad, zapošljavanje, boračka i socijalna pitanja Aleksandar Vulin izjavio je da obustavljanje istrage protiv napadača na premijera Srbije Aleksandra Vučića u Srebrenici prošle godine, služi da se sakriju nalogodavci.\n“Da je umesto Vučića napadnut premijer neke druge zemlje, medjunarodna zajednica se ne bi umirila dok teroristi ne bi bili pohvatani i kažnjeni. Pokušaj ubistva Vučića je očigledno pažljivo planiran i sproveden uz političku podršku”, ocenio je Vulin za Večernje novosti.\nGovoreći o provokacijama iz Hrvatske i istupima bivšeg hrvatskog premijera Zorana Milanovića, Vulin je naglasio da će poštovati “naredjenje” srpskog premijera i da neće odgovarati na njegove izjave, ali da očekuje reakciju Brisela.\nUpitan o podizanju spomenika bivšem predsedniku Srbije i SRJ Slobodanu Miloševiću, ministar je kazao da o tome odlučuje porodica, ali da je dobro za Srbiju i srpski narod što nisu odgovorni za genocid i zločinačke poduhvate.\n“Zanima me samo presuda Haga kojom dobijamo argumentacju da se borimo u nekim eventualnim budućim tužbama i sudskim sporovima protiv nas”, rekao je Vulin.


Politika Autor:Nataša Latković07. jul. 202119:46 > 19:54\nMnogi su je već videli kao predsedničkog kandidata, Beograđani kao kandidata za gradonačelnika, ali sudeći po informacijama do kojih je došao naš list, Tepić će predvoditi SSP na parlamentarnim izborima. Naš dobro obavešteni sagovornik kaže da će Tepić biti i prva na listi kandidata za poslanike, naravno pod uslovom da se opozicija u dijalogu sa vlašću izbori za fer izbore.\n“Ukoliko budu obezbeđeni uslovi za izlazak na izbore, Marinika Tepić će predvoditi SSP. To je takođe Đilas rekao članovima SSP na zatvorenoj sednici Glavnog odbora”, dodaje izvor lista “Nova”.\nIako nije predsednica Stranke slobode i pravde, odluka da Tepić bude nosilac liste ne bi bila nelogična. Važi za najpopularniju opozicionu političarku (i političara) u Srbiji, a kako je ranije saopštio SSP, prema njihovom istraživanju iz maja ove godine, više od milion ljudi ima odlično mišljenje o njoj i onome što radi.\nO tome kakva će biti njena uloga na izborima sledeće godine Marinika Tepić do sada nije konkretno govorila. Odgovarajući na pitanje o tome da li će stati iza liste za grad Beograd, ona je u nedavnom intervju za naš list rekla da misli da je “Beogradu potreban opretivac”, dok nju “najviše brine kako da pomognemo ostatku Srbije”.\n“Nisam rekla da neću biti u kampanji za Beograd – sve ću učiniti što je do mene za svakog ko bi da povede ovaj grad u promene”, navela je Tepić.\nOna je istakla i da ne razmišlja o predsedničkoj kandidaturi, te da je za kandidata za predsednika države potrebno najšire jednistvo opozicije.\nBojan Klačar, programski direktor Cesida, navodi za “Novu” da bi donošenje odluke da Marinika Tepić bude nosilac liste SSP na parlamentarnim izborima za njega bilo očekivano.\n“Prvo, postalo je prirodno da nosilac liste bude neko ko je aktivan član političke stranke i neko ko puno radi i puno daje za stranku u kojoj se nalazi i neko ko ima ambicije da bude deo političkog života. Drugo, brojna istraživanja pokazuju da Tepić ima relativno dobre rejtinge u javnosti, odnosno relativno dobar skor pozitivnih i negativnih ocena. Treće, ona je vrlo aktivna u političkom životu i otvorila je neke teme koje su bile važne za opozicione birače, a nije ni nepoznata opozicionom biračkom telo, koje neće morati da se upoznaje sa njenom biografijom, već se radi o političarki koja je prepoznatljiva u tom delu javnosti i ima izgrađena prepoznatljiv politički stil”, kaže on.\nDa ovakva odluka ne bi bilo iznenađenje smatra i Dragan Popović, direktor Centra za praktičnu politiku. On za naš list kaže da je Marinika Tepić najjači adut SSP i ne samo te stranke, već celog tog dela proevropske opozicije koji gravitira ka SSP.\n“To bi bila očekivana odluka. Tu nema ništa neobično. Marinika Tepić je svakako najpopularnija osoba i adut proevropske opozicije”, navodi Popović koji ipak smatra da je informacija o tome ispipavanje terena.\n“Još smo daleko od prave odluke ko će biti nosilac opozicije, ko će biti kandidat za koju poziciju i da li će opozicija uopšte učestvovati na izborima. Ne verujem da će biti donete još za nekoliko meseci”, dodaje on.\nTepić je u dva mandata bila poslanica u Skupštini Srbije, a u poslednjih godinu dana otkrivala je na svojim konferencijama za novinare niz afera – počev o povezanosti Telekoma i firmi Igora Žeželja, preko informacija o kompaniji Aseko koju je predvodio brat premijerke Igor Brnabić, do navoda da je poslanik Dragan Marković Palma, podvodio žene i maloletnice. Ova poslednja izazvala je buru u javnosti, nakon čega je nadležno tužilaštvo otvorilo taj predmet. Ipak, slučaj “Palma” je i dalje u predistražnom postupku.


Tošićeva dva komada i pobeda Partizana! - Smedia\n22.04.2018 | 22:50\nMali revanš Partizana za poraz od Čukaričkog u prvoj utakmici polufinala Kupa Srbije...\nCrno-beli savladali su "brđane" 2:1 (1:1) u 32. kolu Superlige Srbije, ali navijači još uvek aktuelnog osvajača "duple krune" nadaju se potpunom revanšu i ubedljivijoj pobedi 9. maja, kada se na istom mestu (na stadionu u Humskoj) bude igrao odlučujući duel za finale masovnijeg domaćeg takmičenja.\nPartizan je u nedelju uveče bio napadački raspoložen, a to potvrđuju i brojne šanse, odnosno dva gola Zorana Tošića u 18. i 81. minutu. Jedini pogodak za goste sa Banovog brda postigao je Nemanja Belaković u prvom minutu drugog poluvremena.\nS nova tri boda, posle dva vezana poraza od Zvezde u prvenstvu i Čukaričkog u Kupu, Partizan je praktično stigao nadomak osvajanja drugog mesta. Ali, u preostalih pet utakmica ima zadatak da sačuva pet bodova...


RTS :: Od Nove godine nove terapije i za karcinom pluća i hepatitis\nDruštvo Od Nove godine nove terapije i za karcinom pluća i hepatitis\nčetvrtak, 28. nov 2019, 18:42 -> 22:13\nMinistar zdravlja Zlatibor Lončar izjavio je da se pored najnovijih lekova za multiplu sklerozu, od Nove godine uvodi najnovija terapija za karcinom pluća i za hepatitis.\nZlatibor Lončar je, na sednici Skupštine, na kojoj predstavnici Vlade odgovaraju na pitanja poslanika, kazao da su odluke o uvođenju novih terapija donele nadležne republičke komisije.\n"Od Nove godine stiže najnovija terapija za karcionom pluća i najnovija terapija, jedna od trenutno najboljih, za hepatitis, ne samo za jednu bolest - multiplu sklerozu", kazao je Lončar odgovarajući na pitanje poslanika Đorđa Vukadinovića, koji je navodeći da u Srbiji ima oko osam - devet hiljada obolelih od multiple skleroze pitao kakve su šanse da se za njih obezbedi kompletna terapija sa novijom ili najnovijom generacijom lekova.\nLončar kaže da država razmišlja o svim, a ne samo o jednom vidu oboljenja, podsećajući da je ove godine uvedena i najnovija terapija za melanom i još dosta drugih terapija.\n"Nikada se više nije radilo i uvodilo novih terapija. Koja će se terapija uvesti - donose odluku naši najveći stručnjaci iz te oblasti. Odluka ne može da se donosi pod pritiskom farmaceutske industrije, bilo koje druge industrije, udruženja", istakao je Lončar.\nDodaje da kada se zna sa koliko novca se raspolaže, onda stručne komisije prave analizu šta za taj novac može dati najbolji efekat, odnosno šta može da dâ najbolji rezultat i najveći broj izlečenih pacijenata.\n"To je osnov i tako se određuje, i tako će se određivati, dok sam ja na ovom mestu. Nema nikakvih pritisaka, niti će ih biti. Svako može da pokuša, da prave kampanju, razumem te ljude, ali nama je na prvom mestu zdravlje naših građana i najveća dobit koju u tom trenutku mogu da dobiju", zaključio je ministar.


AKCIJA FUP-a Višestruki povratnik u vršenju krivičnih djela\nSlužbenici Federalne uprave policije, pod nadzorom Tužilaštva KS i uz podršku Specijalne policijske jedinice, započeli s realizacijom operativne akcije kodnog naziva BIC na području Sarajeva i uhapsili jednu osobu zbog iznude.\nU sklopu navedenih aktivnosti, a postupajući prema naredbi Općinskog suda u Sarajevu, izvršen je pretres i hapšenje jedne osobe iz Sarajeva inicijala Mustafa Halimanović (56) koja je odranije poznata kao višestruki povratnik u vršenju krivičnih djela, a koja se sumnjiči da je danas u prijepodnevnim satima na području općine Centar - Sarajevo od jedne osobe iznudila 5.000 KM, uz prethodno upućene prijetnje opasne po život njega i njegove porodice.\nPrilikom hapšenja i pretresa navedene osobe pronađeni su i izuzeti novac u iznosu od 5.000 KM, vatreno oružje, municija, mobilni telefonski aparat i SIM kartica te drugi predmeti koji se dovode u vezu s izvršenjem ovih krivičnih djela.\nUhapšeni će biti kriminalistički obrađen u službenim prostorijama Federalne uprave policije te će u zakonskom roku biti predat Tužilaštvu Kantona Sarajevo, uz izvještaj o počinjenom krivičnom djelu.\nSarajevo FUP Policija


Dodik i Medićeva o statusu Srba zaposlenih na BHRT-u - FILTER\nDodik i Medićeva o statusu Srba zaposlenih na BHRT-u\nSrpski član Predsjedništva BiH Milorad Dodik razgovarao je danas u Istočnom Sarajevu sa direktorom programa BH Radija jedan Pejkom Medić o statusu novinara i svih zaposlenih iz Republike Srpske u ovoj medijskoj kući.\nSrpski član Predsjedništva je naglasio da je jučerašnji cjelodnevni program emitovan na BHT-u jednostran, apsolutno sraman i usmjeren protiv srpskog naroda naročito imajući u vidu da ovaj program nije realizovan u okviru Informativnog programa niti uz saglasnost članova Kolegijuma BHT-a.\nMedićeva je upoznala srpskog člana Predsjedništva o nacionalnom disbalansu od osnivanja BHRT-a, statusu zaposlenih iz Republike Srpske i pritiscima kojima su izloženi.\nDodik je rekao da će tražiti da oni koji su odobrili i učestvovali u realizaciji takvog programa na javnom servisu snose odgovornost za to, saopšteno je iz Kabineta srpskog člana Predsjedništva BiH.\nUpravni odbor BHRT-a, prema Zakonu o Javnom RTV servisu BiH, zastupa i štiti interese javnosti u pogledu radio i televizijskih programa. Jučerašnjim programom posvećenim tzv. “danu nezavisnosti” interes javnosti Republike Srpske nije bio zastupljen na odgovarajući način.\nDodik je podsjetio da je BHRT javni servis i da mora da odražava interes svih naroda u BiH jer njegovo funkcionisanje finansiraju i Srbi iz Republike Srpske\nTags: BHRT Milorad Dodik Pejka Medić\nPrethodna Fotografija bombardovanja Pala na Ambasadi SAD u Moskvi\nSledeća Nebenzja: Zapad prisiljava zemlje da glasaju za Rezoluciju


Na ovosedmičnom trgovanju na BLSE ostvaren je promet od 1.340.340,57 KM - Akta.ba\n05.03.2021. 15:26 / Izvor: Akta.ba\nNa ovosedmičnom trgovanju ostvaren je promet od 1.340.340,57 KM, kroz 231 transakcija.\nOd akcija na standardnom berzanskom tržištu najveći promet u ovoj sedmici imale su akcije Telekom Srpske a.d. Banja Luka, kojima se trgovalo u vrijednosti od 1.087.653,12 KM. Prosječna cijena akcija na kraju ove sedmice bila je 1,03 KM, čime je ostvaren pad od -0,96% u odnosu na kraj prošle sedmice.\nOd ukupnog prometa, sa obveznicama je ostvaren promet od 42.861,56 KM, što predstavlja 3,20% ukupnog ovonedeljnog prometa. Od obveznica najveći promet je ostvaren sa obveznicama Republika Srpska - izmirenje ratne štete 8 kojima se trgovalo u vrijednosti od 18.084,60 KM.\nOd akcija na slobodnom tržištu najveći promet u ovoj sedmici imale su akcije Put GP a.d. Istočno Sarajevo, kojima se trgovalo se u vrijednosti od 54.693,00 KM. Prosječna cijena akcija na kraju ove sedmice bila je 1,00 KM, čime je ostvaren pad od -0,99% u odnosu na kraj prošle sedmice.


utorak, 18 Juni 2013 19:41\nPostupajući po naredbama Suda BiH i Tužilaštva BiH, pripadnici Državne agencije za istrage i zaštitu (SIPA), danas su izvršili pretrese osam poslovnih objekata (videoteka) na području Sarajeva, Istočnog Sarajeva i Zenice, uz asistenciju pripadnika MUP-a RS, MUP-a KS i MUP-a ZDK. Radi se o akciji kodnog naziva „Video“ na suzbijanju nedozvoljenog korištenja autorskih prava.\nPretresi su izvršeni zbog postojanja osnova sumnje da se u navedenim objektima vrši krivično djelo iz člana 243. stav 1. KZ BiH „nedozvoljeno korištenje autorskih prava“ u vezi sa Zakonom o autorskom pravu i srodnim pravima u BiH.\nU pretresima je pronađeno i privremeno oduzeto više desetina hiljada piratskih i orginalnih nosača zvuka i slike DVD/CD za koje osumnjičeni nemaju odobrenje autora ili drugog nositelja autorskog prava, veći broj centralnih procesorskih jedinica i drugi predmeti koji se dovode u vezu sa izvršenjem navedenog krivičnog djela, te mogu poslužiti kao dokazni materijal.\nU narednom periodu, Tužilaštvu BiH bit će podnesen Izvještaj o počinjenom krivičnom djelu i izvršiocima protiv odgovornih lica u poslovnim objektima koji su bili predmet pretresa.


Vašington - Ministarstvo pravde u SAD započelo je istragu o tome da li je "Klinton fondacija" bila umešana u korupciju ili druge nezakonite aktivnosti.\nTo je izvestio "Hil" citirajući svedoke i zvaničnike iz policije.\nList je naveo da su agenti Federalnog istražnog biroa (FBI) iz grada Litl Rok u Arkanzasu gde je fondacija osnovana, otvorili istragu i intervjuisali najmanje jednog svedoka prošlog meseca, prenosi Rojters. Zvaničnici su rekli za "Hil" da se dodatne aktivnosti očekuju u narednim nedeljama.\n"Hil" je izvestio da su zvaničnici, koji su govorili pod uslovom anonimnosti, rekli da istraga ispituje da li su Klintonovi obećali ili pružali bilo kakve političke usluge u zamenu za donacije njihovoj fondaciji ili da li su donoatori obećavali da će izvršiti donacije u nadi da će im vlada izaći u susret po određenim pitanjima.\n« Dojče vele: Angela Merkel - kancelarka koja je ostala bez velike priče Australija: Topi se asfalt, temperature do 46 stepeni »


Štada nastavlja rast i u ovoj godini\nČetvrtak, 26.08.2021. u 13:44\nЗграда Штаде у Немачкој (Фотографије Хемофарм)\nPovodom ovogodišnji rezultata, generalni direktor Štade Peter Goldšmit je istakao: „Ponosan sam na sve naše zaposlene koji su pokazali veliku angažovanost kako bi se održalo redovno snabdevanje tržišta lekovima. Naša jedinstvena kultura pozicionira nas kao partnera od poverenja”.\nIako su uslovi trgovanja u Nemačkoj ostali teški zbog efekata pandemije, Rusija kao drugo najveće tržište Štade, premašila je očekivanja, a nakon akvizicije Takede lokalno poslovanje kompanije dospelo je na prvu poziciju u ruskom sektoru zdravstvenih proizvoda široke potrošnje. Štada je postala lider u ovoj oblasti i u Belgiji, a sada je među prve tri na nekoliko tržišta poput Češke.\n„Pristupom visoko kvalitetnim lekovima, Štada svakodnevno doprinosi održivosti zdravstvenih sistema širom sveta. Nedavnim prijemom u članstvo Globalnog dogovora Ujedinjenih nacija, Grupa je pokazala i svoju podršku ciljevima održivog razvoja UN, posebno cilju 3 koji se odnosi na dobro zdravlje. Objavljivanje našeg Zdravstvenog izveštaja takođe predstavlja doprinos razgovorima o zdravstvenim politikama zasnovanim na naučno verifikovanim podacima koje smo dobili od 30.000 učesnika u 15 zemalja Evrope”, zaključio je rekao je Goldšmit.\nZahvaljujući organskom rastu i akvizicijama, Štada je ostvarila konstantan rast prodaje korigovan u odnosu na valute od 5 odsto u iznosu od 1,51 milijardi evra u prvoj polovini 2021. godine, što je jednako 3 odsto prijavljenog rasta prodaje u odnosu na prethodnu godinu. Do ovog rasta je došlo uprkos tome što podaci IQVIA pokazuju smanjenje evropskog tržišta farmaceutskih proizvoda koji nisu zaštićeni patentom od –1,8 odsto.


Nakon otvorenog poziva Fondacije Schüler Helfen Leben (SHL ), za prijavu kandidata na poziciju SHL multiplikatora 2014. godine, izabrano je 12 mladih ljudi iz cijele Bosne i Hercegovine.\nKao SHL multiplikatori imat će priliku da prate i daju podršku projekt koordinatorima za vrijeme realizacije njihovih omladinskih projekata, kao i da lično sudjeluju u mjesečnom izboru omladinskih projekata.\nMeđu njima, izabrana je i Visočanka Emma Knezović koja je već dugo uključena u omladinski aktivizam.\nZajedno sa 11 drugih mladih ljudi iz cijele BiH predstavljat će grupu multiplikatora koji će svojim vršnjacima u BiH pružati pomoć u realizaciji njihovih projekata i pripremi narativnog i financijskog izvještaja.\nOvaj društveno korisni angažman će joj, prije svega, donijeti nova znanja, prijatelje i nova iskustva.\nNajvažniji cilj SHL-a je da pomogne mladima u Bosni i Hercegovini. Kako se nakon završetka rata potrebe i želje mladima mijenjaju, tako i SHL preusmjerava težiste svog rada na okupljanje mladih iz cijele Bosne i Hercegovine kao i cijelog Balkana i pokreće različite dugoročne projekte.


Na sjeveru Hercegovine SNIJEG, Bileća i Berkovići BEZ struje | Trebinje Live\nNa sjeveru Hercegovine SNIJEG, Bileća i Berkovići BEZ struje\nEkipe preduzeća "Hercegovinaputevi" Trebinje čiste snijeg i posipaju kolovoz na magistralnom putu Gacko-Tjentište, ali problema u odvijanju saobraćaja nema, potvrdio je Srni šef Službe za održavanje Milorad Golub.\nGolub je rekao da je visina snijega u Gacku pet centimetara, te dodao da su zbog kiše koja je od sinoć padala na području Trebinja evidentirani sitni odroni.\nI na području opštine Nevesinje ima snijega, ali se saobraćaj odvija nesmetano.\nIz preduzeća "Hercegovinaputevi" vozačima savjetuju oprez i posjedovanje zimske opreme.\nOpštine Bileća i Berkovići od sinoć su bez struje zbog kvara na transformatoru koji je u vlasništvu "Elektroprenosa BiH", rekao je Srni izvršni direktor "Elektro-Hercegovine" za tehničke poslove Nebojša Rikalo.\nEkipe preduzeća "Elektroprenos BiH" su na terenu.\nOčekuje se da bi opština Bileća uskoro mogla dobiti električnu energiju


Gradonačelnik Dašić sa ambasadorima nordijskih zemalja - Glas Šumadije\nNaslovna > Društvo > Gradonačelnik Dašić sa ambasadorima nordijskih zemalja\n28/09/2021 28/09/2021 315Ostavi komentar na Gradonačelnik Dašić sa ambasadorima nordijskih zemalja\nGradonačelnik Kragujevca Nikola Dašić organizovao je prijem za ambasadore i predstavnike nordijskih ambasada, Suzan Šajn, ambasadorku Danske, Kima Lahdevirta, ambasadora Finske, Aleksandra Pejr Dotrija, zamenika ambasadora Švedske i Stefana Almehagen Sandstada, drugog sekretara ambasade Norveške, organizatore i učesnike međunarodne konferencije Jačanje cirkularne ekonomije u Srbiji – Nordijska iskustva.\nU razvijenim zemljama Evrope cirkularna ekonomija je već dugo u praksi. U tom smislu Srbija može da se ugleda na nordijske države i iz vaših iskustava može mnogo da nauči s obzirom na to da se ubrzano razvija, rekao je gradonačelnik Nikola Dašić.\nGrad Kragujevac i druge lokalne samouprave uz pomoć države ulažu značajna sredstva kako bismo uspeli da postignemo ciljeve koje su vaše države realizovale. Svesni smo da u svemu tome nije reč samo o očuvanju i zaštiti životne sredine već da pametnim delovanjem i pristupom cirkularne ekonomije, ukoliko upotrebimo sve resurse, možemo da ostvarimo i ekonomski napredak.\nCirkularna ekonomija se tiče svih nas i tiče se naših prirodnih resursa zato je i neophodno da svi podjednkao učestvujemo u svemu ovome, rekao je ambasador Finske Kim Lahdevirt. S druge strane, predstavlja poslovnu priliku za sve jer u cirkularnoj ekonomiji nema otpada, a na nama je da to dobro razumemo i primenimo u ekonomiji i zaštiti životne sredine. Srbija je za sada uradila značajne korake. Privredna komora Srbije je osnovala digitalnu platformu, hab za cirkularnu ekonomiju a u izradi je i nacionalni akcioni plan za cirkularnu ekonomiju, rekao je ambasador Lahdevirt.\nKonferencija Jačanje cirkularne ekonomije u Srbiji – Nordijska iskustva realizuje se pod pokroviteljstvom Nordijskog saveta ministara. Kragujevac je drugi od četiri gradova u Srbiji u kojima je partnerski realizuju Grad Kragujevac, Nordijska poslovna alijansa i NALED, u saradnji sa Privrednom komorom Srbije i Regionalnom privrednom komorom Šumadijskog i Pomoravskog upravnog okruga.\nTagovi: ambasador Finske Kim Lahdevirt Kragujevac Nikola Dašić\nZdravko Ponoš: BIA satima maltretirala člana Narodne stranke zbog tvita\nKik bokseri „Radničkog” osvojili šest medalja na prvenstvu Srbije – Smiliću zlatni pehar za najboljeg borca na prvenstvu


Gavrankapetanović poklonio supruzi imovinu od 600.000 KM - CIN\nNakon što je Kantonalno tužilaštvo u Sarajevu otvorilo istragu protiv doktora Farisa Gavrankapetanovića, on je svoje nekretnine prepisao supruzi Almi.\nDoktor Faris Gavrankapetanović, bivši direktor Kliničkog centra Univerziteta u Sarajevu (KCUS), poklonio je supruzi Almi početkom ove i krajem prošle godine nekretnine vrijedne 600.000 KM. Radi se o dva stana i pet garažnih mjesta koje je Gavrankapetanović ranije dobio na poklon od svoje majke Fikrete.\nOva imovina je prepisana na Almu Gavrankapetanović-Karović nakon što je Kantonalno tužilaštvo u Sarajevu otvorilo istragu protiv doktora Gavrankapetanovića zbog zloupotrebe službenog položaja.\nCentar za istraživačko novinarstvo (CIN) je u martu objavio priču o tome kako je porodica Gavrankapetanović stekla imovinu vrijednu dva miliona maraka, iako takve investicije nisu mogli pokriti prijavljenim prihodima. Gavrankapetanovićeva kćerka Iman, studentica bez stalnog zaposlenja, posjeduje stan i garaže plaćene 382.000 KM, bivša supruga Amela vlasnica je stana i garaže od 575.000 KM, majka Fikreta posjeduje kuću kupljene za 94.000 KM a Gavrankapetanović ima i kuće i zemljišta u Počitelju vrijedne skoro 200.000 KM.\nPored toga, on je posjedovao i dvije garaže i dva stana u centru Sarajeva, koje mu je majka Fikreta poklonila. Nekretnine je kupila 2012. za 757.000 KM. Međutim, Gavrankapetanović je upravo dio tih nekretnina u januaru 2014. i decembru 2013. godine prepisao na suprugu, nakon što je otvorena istraga protiv njega.\nNekretnine Gavrankapetanovića u martu 2014. (Ilustracija: CIN)\nNovinari CIN-a su ranije razgovarali sa Gavrankapetanovićevom majkom, koja je rekla da je u penziji još od kraja rata te da je novac za stanove zaradila devedesetih godina, radeći kao mikrobiolog u jednoj vojnoj bolnici u Tripoliju u Libiji.\nKrajem prošle godine Kantonalno tužilaštvo iz Sarajeva je pokrenulo istragu protiv Gavrankapetanovića zbog sumnji da je zloupotrijebio položaj šefa KCUS-a. Tužilaštvo sumnja da je od 2004. do 2010. nesavjesnim poslovanjem oštetio KCUS za 23,5 miliona maraka, jer je, između ostalog, sklapao štetne ugovore u postupcima javnih nabavki. Navodno, Gavrankapetanović nije poštovao zakonske procedure o broju učesnika na tenderima, pogrešno je vrednovao prispjele ponude u postupcima nabavke CT-aparata, računarske opreme i softvera, a pri izboru zaštitarskih agencija za obezbjeđenje objekata nije poštovao pravilo konkurentnosti.\nTužilaštvo ga još tereti da je u Klinički centar nezakonito zaposlio 260 osoba, te da je sa pojedinim uposlenicima zaključivao menadžerske ugovore, koji omogućuju dodatne prihode, te da je prikrivao gubitke u poslovanju klinike. Gavrankapetanovića sumnjiče da je takvim postupcima ostvario imovinsku korist.\nIstraga je i dalje u toku, kazali su novinarima CIN-a u Tužilaštvu KS, a nadležni tužilac nije podnio zahtjev za blokiranje imovine Farisa Gavrankapetonovića, zbog čega je on i dalje može prodavati ili poklanjati.\nMeđutim, prema federalnom Zakonu o oduzimanju nezakonito stečene imovine krivičnim djelom, koji je na snagu stupio u septembru ove godine, imovina će moći biti oduzeta ako sud presudi da je ona stečena nezakonitim radnjama i da prenos vlasništva nad imovinom nije bio „u dobroj vjeri“.


Kantonima naređeno uvođenje restriktivnijih mjera – Visoko.ba\nPetak, 29 Oktobra, 2021\nU protekloj sedmici aplicirano 698 doza vakcina\nSaopćenje sa 39. sjednice Skupštine ZDK\nObavijest o privremenoj izmjeni režima saobraćaja u Podlugovima\nStigli obrasci, odblokirana registracija automobila\nBošnjak Sarajlija: Muderris, imam i hatib Haremi-šerifa\nKantonima naređeno uvođenje restriktivnijih mjera\n11. Marta 2021. 11. Marta 2021. Midhat Hajdarević\nVLADA FEDERACIJE FBIH\nUsvojene naredbe i preporuke Kriznog štaba\nNaredbe i preporuke Kriznog štaba donose se s rokom važenja od 14 dana računajući od sutra\nVlada Federacije BiH (FBiH) usvojila je predložene naredbe i preporuke Kriznog štaba federalnog Ministarstva zdravstva, kojima je kantonalnim vladama i štabovima naređeno uvođenje restriktivnijih mjera u skladu sa procjenom epidemiološke situacije u kantonu, odnosno opštini.\nNaredbe i preporuke Kriznog štaba donose se s rokom važenja od 14 dana računajući od sutra, saopćeno je iz federalne Vlade.\nNa današnjoj sjednici usvojena je informacija o epidemiološkoj situaciji u FBiH na dan 8. marta. Vlada će obavijestiti Parlament FBiH o epidemiološkoj situaciji i mjerama donesenim danas s ciljem zaštite zdravlja građana i smanjenja rizika za širenje virusa.\nNa nivou FBiH sedmodnevna incidenca iznosi 151 slučaj na 100.000 stanovnika, a najveća je u Sarajevskom kantonu – 474,2, Hercegovačko-neretvanskom 176,06 i Bosansko-podrinjskom 130,2, navodi se u saopćenju.\nDo 8. marta Federalnom zavodu za javno zdravstvo prijavljeno je 2.819 smrtnih slučajeva povezanih s virusom korona.\n← BHRT saznaje: Za sada nema “zatvaranja” FBiH, neznatne izmjene u naredbi\nPetev objavio spisak za martovske utakmice, jedno novo ime →\nVahid Ramić, dopredsjedavjući GV Visoko: Sretan Uskrs!\n3. Aprila 2021. 3. Aprila 2021. Sajo\nVideo: Vahid Ramić – poruka građanima u ime kandidatske liste SBB za Gradsko vijeće Visoko\n13. Novembra 2020. 13. Novembra 2020. Midhat Hajdarević\nMirza Ganić: ZDK je kičma privrede naše države\n25. Marta 2019. 17. Aprila 2019. Sajo


A. J. 24. maja 2021. 08:14\nPrema novom izveštaju FAO, najveći rast cena beleži šećer, skoro 60 posto u odnosu na april mesec 2020. godine, a potom žitarice – 26 odsto.\n„Procene za sledeću godinu su da će to biti još izraženije, što po malo brine. A za te berzanske proizvode uzrok je i veliko štampanje dolara koje je na američkom tržištu izazvalo rast cena hrane i nekih sirovina. Oni su odštampali više od 20.000 milijardi dolara sa namerom da povećaju tražnju“, napominje Prostran.\n„Rast cena kukuruza i sojine sačme na berzama je porastao pa se i u Srbiji odrazio na poskupljenje stočne hrane kao prve karike u lancu proizvodnje. Samim tim došlo je do povećanja cena hrane u maloprodaji“, kaže sagovornik Sputnjika.\nBudimović ističe da je odličan prošlogodišnji rod kukuruza učinio da u prva tri meseca iz Srbije bude izvezeno 52 posto više kukuruza nego prošle godine u istom periodu. On smatra da bi u ovakvoj situaciji sa konstantnim rastom cena hrane na svetskom tržištu trebalo domaćinski da se ponašamo i da ne dozvolimo da ostanemo bez dovoljno hrane za životinje.\n„Izvoznici naravno koriste ugovore koje su napravili prošle godine i profitiraju. Država je trebalo da obezbedi određenu količinu kukuruza, sojine sačme, suncokreta za proizvodnju osnovnih životnih namirnica, pa tek potom da dozvoli izvoz tih ratarskih kultura“, smatra sekretar Udruženja za stočarstvo u PKS.


Crna Gora podigla ograde između sebe i sopstvenog naroda /video/ - Sputnjik Srbija\n04:35 29 Oktobar 2020\n23:52 23.03.2020 (osveženo 00:24 24.03.2020) Preuzmite kraći link\nTo je ocenio za Sputnjik poslanik Posebnog kluba poslanika crnogorske skupštine Aleksandar Damjanović, koji ističe da je Zakon o slobodi veroispovesti bio samo povod da veliki broj građana iskaže protest na mirnim litijama. On dodaje da je kriza duboka i iz razloga što se Crna Gora nalazi u izbornoj godini, redovni parlamentarni izbori trebalo bi da budu održani sredinom oktobra.\n„U ovom trenutku ne postoji novi izborni Zakon koji je bio obavezan shodno preporukama Venecijanske komisije. Parlamentarna većina je krajem godine donela set pratećih izbornih zakona bez učešća opozicije, a to su puke kozmetičke promene. To je bila predstava za domaću i međunarodnu javnost,“ rekao je Damjanović.\nDa je Crna Gora u krizi govori i podatak da je cela zemlja u v. d. institucionalnom stanju – istekao je mandat predsedniku Ustavnog suda, ne postoji direktor Agencije za sprečavanje korupcije, funkciju glavnog tužioca obavlja vršilac dužnosti, a u Sudskom savetu sudijama je mandat produžen neograničeno, ističe on.\n„Sve su to institucije koje su zadužene za izborni proces i dolazimo do zaključka da je izborni ambijent mnogo gori nego 2016,“ ocenio je Damjanović.\n„Razgovarali smo sa poslanicima Evropskog parlamenta i uputio sam pismo komesaru za proširenje Oliveru Varhelju, ali mi je odgovorio da poziv za sastanak treba da upute i predstavnici vlasti. Oni su za sada to odbili, negirajući da kriza uopšte postoji,“ rekao je Damjanović.\nNasilna promena identiteta\nIgranje na identitetskim podelama nije novo, kaže naš sagovornik, već vuče korene iz devedesetih, ali treba naglasiti da niko sada ne ugrožava crnogorsku državnost već je ovde u pitanju nasilna promena identiteta.\n„Pokušavaju da menjaju tradiciju, žele da stvore novi identitet kojeg nikada nije bilo u Crnoj Gori. To je naišlo na snažan i jednodušan otpor velikog dela državotvornog naroda u Crnoj Gori. Pitanje Srpske pravoslavne crkve i ugrožavanje njenih prava nije pitanje Srba u ovoj zemlji, već je to pitanje SPC i Srba i Crnogoraca,“ rekao je Damjanović.\nDamjanović: Igranje na identitetskim podelama nije novo, već vuče korene iz devedesetih, ali treba naglasiti da niko sada ne ugrožava crnogorsku državnost.\nDobro je, kaže naš sagovornik, što litije nisu imale nikakva verska, nacionalna i politička obeležja kao i to što su na njima učestvovali glasači svih stranaka u Crnoj Gori.\n„Na litijama smo mogli da vidimo veliki broj simpatizera vladajućeg DPS-a, pa čak i funkcionera i jasno je da to pitanje daleko nadilazi politički horizont. To je društveno pitanje koje mora da se reši, jer se na podelama u državotvornom narodu ne može zasnivati ozbiljna budućnost države. To je pitanje koje je nadišlo gabarite Crne Gore,” naglasio je naš sagovornik.\nOn zaključuje da bi ugrožavanje prava pripadnika rimokatoličke veroispovesti došlo do Rima i Vatikana, a islamske zajednice do Sarajeva, Ankare i Teherana:\n„Tako je moralo da se očekuje da će pitanje pravoslavne crkve u Crnoj Gori morati da izađe izvan okvira njenih granica. To pitanje nije moglo da se zadrži u nacionalnim torovima kao što je to bio pokušaj u Crnoj Gori.”\nLitije u Crnoj Gori, SPC, Zakon


Potvrda - RSE: Policija Kosova zaplenila izborni materijal iz Srbije | Info-ks.net\n15.01.2022 u 12:34\nPotvrda RSE: Policija Kosova zaplenila izborni materijal iz Srbije\nPolicija Kosova je potvrdila 15. januara da je dan ranije zabranila da se iz Srbije uveze izborni materijal za referendum, koji organizuje Srbija za promjenu Ustava u oblasti pravosuđa.\nKako se navodi u saopštenju, 14. januara su na graničnom prijelazu Merdare stigla tri vozila - jedan automobil i dva kamiona - srpskih registarskih oznaka, u kojima je bilo šest osoba.\nPrethodno je direktor Kancelarije za Kosovo Vlade Srbije Petar Petković 14. januara rekao da su pripadnici Policije Kosova priveli "bez ikakvog pravnog osnova i krivičnog djela, koordinatora Republičke izborne komisije Marka Jankovića".\n"Janković se nalazio u pratnji dva kamiona koja su prevozila izborni materijal RIK-a (Republička izborna komisija) za predstojeći referendum na Kosovu i Metohiji, koji je bio najavljen OSCE-u (Organizacija za evropsku bezbjednost i saradnju)", navodi se u saopštenju i dodaje se da je izborni materijal zaplenjen.\n"Umjesto da ih dočekaju predstavnici OSCE-a, koji je trebalo da preuzmu materijal i distribuiraju ih na 140 biračkih mjesta, sačekalo ih je deset vozila Policije Kosova", rekao je Petar Petković.\nU saopštenju više zapadnih država izražava se žaljenje što Vlada Kosova nije dozvolila OSCE-u da prikuplja glasačke listiće sa Kosova tokom referenduma u nedjelju (16. januar).\nU saopštenju Predsjedništva, Vlade i Skupštine Kosova se navodi da je predstavnicima međunarodne zajednice jasno stavljeno do znanja da bi otvaranje biračkih mjesta za referendum Srbije na Kosovu, značilo kršenje Ustava i zakona Kosova, kao i međunarodne prakse.\nZbog srpskog referendum, 15. januara se održava i vanredna sjednica Skupštine Kosova.\nGrađani Srbije se 16. januara 2022. godine izjašnjavaju o promjenama Ustava koje se odnose izbor sudija i tužilaca, a na promjene u pravosuđu Srbija se obavezala u procesu pristupanja EU.\nizborni materijalreferendumPolicija Kosova


Tomislav Nikolić: Ja klečim i tražim pomilovanje za Srbiju zbog Srebrenice | Trebinje Live\nTomislav Nikolić: Ja klečim i tražim pomilovanje za Srbiju zbog Srebrenice\nIzvinjavam se za zločine koje je u ime naše države i našeg naroda učinio bilo koji pojedinac, kazao je Nikolić, istakavši da će uskoro posetiti Srebrenicu.\nPredsednik Srbije Tomislav Nikolić rekao je da mu je žao zbog svih zločina počinjenih nad Bošnjacima i da će se pokloniti žrtvama genocida. On je, između ostalog, kazao i kako su za njega Srbi iz Republike Srpske Bosanci, iako neki od njih ne vole da ih tako zovu. Nikolić je gostovao u emisiji"Interview 20", koju uređuje i vodi Sanela Prašović-Gadžo na BHT-u. "Ja klečim i tražim pomilovanje za Srbiju zbog zločina koji je izvršen u Srebrenici. Izvinjavam se za zločine koje je u ime naše države i našeg naroda učinio bilo koji pojedinac", kazao je Nikolić, istakavši da će uskoro posetiti Srebrenicu.\nPodsetimo, članovi Predsedništva BiH Nebojša Radmanović i Bakir Izetbegović ove sedmice boravili su u službenoj poseti Srbiji gde su razgovarali s Nikolićem te se složili da među njima više ne treba da bude nesuglasica i nerazumijevanja te da dve države u budućnosti treba da budu još čvršće povezane i da događaji iz 20. veka ne smiju više nikada da se ponove.\n"Srbija kao garant Dejtonskog sporazuma želi Bosni i Hercegovini najbolji mogući ekonomski, privredni i svaki drugi razvoj, stabilnost i sigurnost. Srbija želi da joj pomogne na tom putu. Srbija je tu uvijek kada zatreba i ako postoji potreba pružiće pomoć. Ali mi bismo želeli da dva entiteta sami rešavaju svoje probleme i da sarađuju", rekao je Nkolić nakon razgovora s Radmanovićem i Izetbegovićem.\nČlan Predsedništva BiH Željko Komšić odbio je da otputuje u Srbiju, a Nikolić je kazao na sastanku kako se nada da će uspostaviti komunikaciju s Komšićem i da više neće biti otkazivanja sastanaka između BiH i Srbije.


Izvor: NoviMagazin.rs, 18.Nov.2019, 14:52\nPolicija preti da će upotrebiti "bojevu municiju" >> Pročitaj celu vest na sajtu NoviMagazin.rs << protiv "smrtonosnog oružja" radikalnih demonstranata koji su na policajce bacali cigle i "molotovljeve koktele".\nProtest se prošlog ponedeljka proširio Hong Kongom po novoj strategiji pod nazivom "Cvetajte svuda" koja se sastoji od mnoštva blokada, sukoba, vandalizma - kako bi se do maksimuma razvukle snage policije.\nNovu fazu je obeležilo ;pogoršanje nasilja na obe strane, što pokazuju i slike policajca u nedelju ranjenog strelom koju je ispalio demonstrant kod sada opsednutog kampusa.\nNekoliko stotina metara od univerziteta, policija je ispalila suzavac da bi rasterala demonstrante koji su i tamo podigli barikade, iza leđa policijske opsade kampusa.\nU simboličnoj pobedi za demonstrante, Vrhovni sud je danas presudio da je neustavna odluka vlade da građanima zabrani nošenje maski preko lica.\nPredsednik Kine Si Đinping je prošle ;nedelje uputio svoje dosad najjasnije upozorenje, rekavši da sukob u Honkongu ugrožava "Princip jedna zemlja-dva sistema" koji je omogućio da Velika Britanija 1997. godine Hongkong preda Kini.\nVlada Kine podržala policiju Hongkonga koja se sukobljava s demonstrantima\nVlada Kine je saopštila da podržava napore policije Hongkonga na zaštiti života i bezbednosti građana te autonomne kineske teritorije posle sukoba prethodnih dana.\nPortparol kineskog ministarstva spoljnih poslova Geng Šuang rekao je danas da protesti u Hongkongu, koji traju već šest meseci, "više nisu prosta, mirna demonstracija".\n"To je šaka kriminalaca koja vrši nasilje nad običnim građanima. Oni su poremetili društveni red", kazao je Geng.\nOn je kritikovao američkog državnog sekretara Majka Pompea koji je u petak komentarisao trgovinski rat Vašingtona i Pekinga i situaciju u Hongkongu, rekavši da se SAD i druge zemlje nadaju da će Kina poštovati princip "jedna zemlja, dva sistema", u vezi s Hongkongom.\nGeng je danas kazao da Pompeo sa sobom svuda nosi "izlizani tekst" s namerom da optuži Kinu.\nProtesti u Hongkongu, često nasilni, traju od početka juna. Oni su tada izbili zbog predloga zakona o ekstradiciji koji je predviđao izručenje osumnjičenih Pekingu, ali su ubrzo prerasli u borbu za demokratska prava i očuvanje građanskih sloboda koje su Hongkongu garantovane 1997. kada je Velika Britanija vratila tu teritoriju Kini.\nU sukobima s demonstrantima hongkonška policija redovno koristi suzavac, palice i gumene metke, a aktivisti je optužuju za prekomernu upotrebu sile.\nBeta: Vlada Kine podržala policiju Hongkonga koja se sukobljava s demonstrantima


Paderborn - Nirnberg, Fudbal - Predlog tip - 30/07 2021\nPetak, 30/07 - Fudbal, Nemačka, Bundeliga 2\n30/07Paderborn vs NirnbergUkupno pogodaka - iznad/ispodtip: Manje 2.50\nPočela je prošlog vikenda nemačka Cvajta, po mnogima, jača nego ikad. U drugom kolu Paderborn u petak od 18.30 dočekuje Nirnberg.\nDomaća ekipa je u prethodnoj deceniji menjala rangove skoro svake sezone. Prvo su se plasirali u Bundesligu, onda završili u trećoj ligi, trebalo je da ispadnu u regionalnu, ali su administrativno ostali. Usledio je novi uspon do Cvajte, gde igraju već treću sezonu uzastopno. Prošlo prvenstvo su okončali na devetom mestu, u sredini tabele, bez šansi za plasman u viši rang, ali i bez strahovanja oko opstanka. U prvom kolu su igrali kod Hajdenhajma, a meč je okončan bez golova, što se uklapa u planove Paderborna.Tokom priprema igrali su sa nekoliko jakih rivala, izgubili su od Ajaksa, ali su pobedili Borusiju iz Menhengladbaha.\nPosle ispadanja iz Bundeslige, gde su se zadržali samo jednu sezonu, Nirnbergu je bila bitna stabilizacija na svim nivoima i lagana priprema za novi napad na elitu, da im se ne bi ponovilo da ponovo nespreni odu na megdan Bajernu, Dortmundu, Lajpcigu i ostalima. Za Nirnbergom je loša sezona, završili su je tek na 11. mestu, ali većih problema oko opstanka nisu imali. Ipak, za tim koji ima tradiciju kao ovaj i za grad veličine Nirnberga, to nikako ne može da bude zadovoljavajuće. Bavarci se nadaju da bi mogli ove sezone da napadnu plasman u Bundesligu, ali će konkurencija biti paklena. Tu je nekoliko nemačkih šampiona, Hamburgeru su se pridružili Verder i Šalke, a ne treba zaboraviti ni Kil, Hajdenhajm, Hanover i ostale.\nZanimljivo je da su obe ekipe igrale bez golova u prvom kolu, Paderborn u Hajdenhajmu, a Nirnberg na svom terenu sa Aueom. Po tom učinku Paderborn bi trebalo da je favorit, ali je Cvajta jedna od najizjednačenijih liga na svetu. Ukoliko nisu dali ni gol u prvom kolu, sumnjamo da će u međusobnom duelu biti više od dva ukupno. Prošle sezone Nirnberg je dobio oba duela sa Paderbornom, a sada vam predlažemo igru 0-2 gola sa kvotom 2.09 u kladionici Meridianbet.


Od danas zdravstveni radnici dobijaju po 10.000 dinara - 14.01.2022, Sputnik Srbija\nOd danas zdravstveni radnici dobijaju po 10.000 dinara\nOd danas zdravstvenim radnicima po 10.000 dinara, u ponoć počinje prijava mladih za 100 evra. 14.01.2022, Sputnik Srbija\nZdravstveni radnici dobiće danas po 10.000 dinara jednokratne novčane pomoći, što je nastavak kontinuirane podrške zdravstvenim radnicima, ali i način da im država još jednom kaže hvala za sve što čine za svoju zemlju i građane, najavio je ministar finansija Siniša Mali. Dodao je i da noćas u ponoć počinje prijava mladih od 16 do 29 godina za državnu pomoć od 100 evra u dinarskoj protivvrednosti.Siniša Mali je gostujući u Jutarnjem dnevniku RTS-a rekao da će zdravstveni radnici u Srbiji, njih 122.462, dobiti novčanu pomoć u iznosu od po 10.000 dinara."Reč je o zdravstvenim radnicima koji su zaposleni u zdravstvenom sistemu, u vojno-zdravstvenim ustanovama, u zavodima za izvršenje krivičnih sankcija, ustanovama socijalne zaštite čiji se rad finansira sredstvima iz budžeta, Zavodu za sport, Zavodu za zdravstvenu zaštitu radnika Železnica Srbije", rekao je Mali.Ministar finansija rekao je za RTS da noćas u ponoć počinje i prijava mladih od 16 do 29 godina za državnu pomoć od 100 evra u dinarskoj protivvrednosti.Siniša Mali gostujući u Jutarnjem dnevniku RTS-a naveo je da prijava za 100 evra državne pomoći traje do 30. januara.Prijava se vrši elektronski, preko portala Uprave za trezor, a ministar je rekao da je proces prijavljivanja jednostavan.Prema njegovim rečima, novac će biti isplaćen 1., 2. i 3. februara."Mi ćemo već od 1. februara krenuti u isplatu 100 evra na račune svih onih koji su se za ovu pomoć prijavili", rekao je Mali.Dodaje i da će svi penzioneri u februaru dobiti po 20.000 dinara novčane podrške."Za nas su sve ove mere veoma važne jer su mere koje podstiču potrošnju, mere koje podstiču ekonomsku aktivnost. Naravno nismo zaboravili ni naše najstarije sugrađane - kao i što smo obećali 10. februara na račune svih penzionera leći će 20.000 dinara", naveo je ministar.\nOd danas zdravstvenim radnicima po 10.000 dinara, u ponoć počinje prijava mladih za 100 evra.\nZdravstveni radnici dobiće danas po 10.000 dinara jednokratne novčane pomoći, što je nastavak kontinuirane podrške zdravstvenim radnicima, ali i način da im država još jednom kaže hvala za sve što čine za svoju zemlju i građane, najavio je ministar finansija Siniša Mali. Dodao je i da noćas u ponoć počinje prijava mladih od 16 do 29 godina za državnu pomoć od 100 evra u dinarskoj protivvrednosti.\nSiniša Mali je gostujući u Jutarnjem dnevniku RTS-a rekao da će zdravstveni radnici u Srbiji, njih 122.462, dobiti novčanu pomoć u iznosu od po 10.000 dinara.\nMinistar finansija rekao je za RTS da noćas u ponoć počinje i prijava mladih od 16 do 29 godina za državnu pomoć od 100 evra u dinarskoj protivvrednosti.\n"Noćas u ponoć krećemo sa prijavama za 100 evra za sve mlade od navršenih 16 do navršenih 29 godina", najavio je Mali.\nSiniša Mali gostujući u Jutarnjem dnevniku RTS-a naveo je da prijava za 100 evra državne pomoći traje do 30. januara.\n"Broj lične karte, JMBG i iz opadajućeg menija birate banku u koju želite da vam se uplati taj novac. Ako nemate račun u banci birate samo banku, a mi ćemo namenski račun otvoriti u toj banci za vas i nakon toga kada država isplati 100 evra sa ličnom kartom, svojim dokumentom odete i podignete taj novac", rekao je Mali.\nPrema njegovim rečima, novac će biti isplaćen 1., 2. i 3. februara.\n"Mi ćemo već od 1. februara krenuti u isplatu 100 evra na račune svih onih koji su se za ovu pomoć prijavili", rekao je Mali.\nDodaje i da će svi penzioneri u februaru dobiti po 20.000 dinara novčane podrške.\n"Za nas su sve ove mere veoma važne jer su mere koje podstiču potrošnju, mere koje podstiču ekonomsku aktivnost. Naravno nismo zaboravili ni naše najstarije sugrađane - kao i što smo obećali 10. februara na račune svih penzionera leći će 20.000 dinara", naveo je ministar.


Parlamentarni izbori u Norveškoj: Povratak levice u državi blagostanja - Politički pregled\nParlamentarni izbori u Norveškoj: Povratak levice u državi blagostanja\nU senci iščekivanja rezultata parlamentarnih izbora u Nemačkoj i različitih kombinacija nove većine koja će nakon toga biti formirana, ove jeseni održavaju se izbori u još tri evropske države: najpre 13. septembra u Norveškoj, zatim na Islandu, potom u Češkoj.\nKoalicija 4 stranke desnice, desnog centra, konzervativaca i liberala u Norveškoj je, premda uz tesnu većinu, na vlasti već dva mandata. Aktuelna vlada u tom periodu je zagovarala politiku približavanja Evropskoj uniji, jačanjem trgovinskih veza kroz EFTA sporazum, podsticala tržišnu ekonomiju i investicije krupnog kapitala. Erozija države blagostanja je nastavljena privatizacijom određenih javnih servisa, poput železnice i elektrodistribucije.\nIstraživanja javnog mnjenja ovaj put su saglasna da će je u narednom četvorogodišnjem periodu zameniti koalicija levog centra predvođena laburistima. Glavni kandidat za premijera, predsednik norveških laburista Jonas Gar Stere, pripada političkom mejnstrimu evropskih socijaldemokrata i nije zagovornik velikih promena. Stranka je tokom predizborne kampanje, ipak nagovestila određena pomeranja ulevo u ekonomiji, ako ponovo preuzme vlast: poreske olakšice zaposlenima sa manjim i srednjim prihodima, prestanak privatizacije javnih službi, više sredstava za javno zdravlje i povećanje poreza za 20% najimućnijih. Ova obećanja su lakše ostvarljiva nego u državama evrozone, jer Norveška ne podleže strogim fiskalnim i budžetskim pravilima koja onemogućavaju kreiranje budžeta u pravcu podsticaja javne potrošnje. Prva i najveća prepreka je kako obezbediti parlamentarnu većinu, jer će sa očekivanih 25% mandata, laburistima biti potrebna podrška još najmanje dve stranke. Zbog toga je naročito važno koje će stranke formirati vladu i kako će se njihova politika odraziti na funkcionisanje buduće koalicije.\nMada su različitog ideološkog profila, jedna stvar ih povezuje – otklon prema daljim evrointegracijama i zalaganje za to da Norveška napusti zajedničko evropsko tržište. Partija centra je druga po jačini u mogućoj koaliciji, a povremeno i popularnija od laburista. Uglavnom je podržava seoska populacija, a njen prioritet je zaštita poljoprivrednih proizvođača i ribara od konkurencije iz EU. Od 2005. do 2013. godine bila je koalicioni partner laburistima, pa se pretpostavlja da bi ove dve stranke najlakše postigle dogovor.\nDruga dva potencijalna partnera su: Socijalistička leva partija (SV) i Crvena partija (R). Socijalisti su svoju afirmaciju stekli doslednim zalaganjima za socijalnu pravdu i druge izvorne socijaldemokratske ideje, u periodu kada su laburisti prihvatili neoliberalnu ideologiju. Ideološki su bliski nemačkoj De Linke i strankama levice drugih skandinavskih državama. Izuzev tradicionalnih politika levice, socijalisti se sve više fokusiraju na ekološke probleme i feminističku politiku. SV je participirala u prethodnoj vladi laburista i vodila sektor obrazovanja.\nCrvena partija je nastala 2007. godine udruživanjem Radničke komunističke partije i Crvene izborne alijanse. Ključni politički cilj na kome se zasniva njen manifest je borba protiv svih vrsta nejednakosti u društvu, uz zaštitu javne svojine i zaustavljanje privatizacije. Po načinu komunikacije sa biračima, strategiji levog populizma, uz izbegavanje klasne terminologije, najviše podseća na španski Podemos i britanske laburiste u doba Džeremija Korbina. Partija je prvi put postala parlamentarna 2017. godine i od tada joj postepeno raste popularnost. Istraživanje javnog mnjenja prognoziraju 4-6% podrške na izborima Crvenoj partiji. Obe stranke levice su protiv ulaska u EU i zagovaraju reviziju sporazuma EFTA. Crvena partija se predstavlja kao antisistemska i zamera SV da se nije dovoljno protivila neoliberalnoj politici bivšeg laburističkog premijera Stoltenberga.\nNajizglednija postizborna mogućnost je koalicija laburista, Partije centra i socijalista, uz eventualnu podršku Crvene partije. Levica bi u tom slučaju mogla da deluje kao korektivni faktor i glasa za predloge vlade sve dok sprovodi progresivne promene, ali i da bude spremna u svakom trenutku da povuče svoju podršku, ako se politika nove vlasti ne bude kretala u tom pravcu. Pokazalo se da je takva strategija uslovne podrške stranaka levice u Sloveniji i Švedskoj naišla na razumevanje birača.\nU odnosu na, recimo države istočne Evrope biračko telo skandinavskih država je izuzetno stabilno. Ukupan rejting stranaka levog i desnog bloka obično je izbalansiran i kreće se u rasponu od 45% do 55 %. Prevagu jednom bloku može da donose promena izbornog raspoloženja svega 5% građana. Nastupajuće promene u Norveškoj, državi sa najvećim udelom javne i državne svojine u demokratskom svetu, zato ne treba posmatrati kao nekakav drastičan preokret. One svedoče o tome da se postepeno menja raspoloženje građana, sve nezadovoljnijih privatizacijama, željnih ulaganja u javna dobra od vitalnog značaja za život ljudi, pogotovo u zdravstveni sistem.\nIzborna obećanja pokazuju da je sve više partija levog centra (Španija, Portugal, Švedska, Finska) koje su konačno shvatile da će, ako nastave sa merama štednje, nestati sa političke scene i zato se odlučuju na zaokret (bar privremeni) sa dugogodišnjeg neoliberalnog kursa. Teškoća je u tome što relativno dobar rezultat skandinavske levice ne može dati zamah progresivnim snagama kao što bi mogao u nekim drugim državama Evrope. Građani Norveške, Švedske i Danske očigledno žele da sačuvaju svoju državu blagostanja, ali šta je sa onima koji tek treba da je stvore? Kako pokazati solidarnost sa drugim ljudima u Evropi kojim je potrebna pomoć? Socijalizam u jednoj državi nije moguć, kao ni borba protiv globalnog kapitala i enormne koncentracije bogatstva pojedinaca, ako ona nije deo zajedničke evropske strategije primenjene potom i na druge kontinente.\nOve države su sačuvale zajednička dobra u većoj meri nego u drugim delovima sveta, ali se nisu dovoljno bavile propagiranjem sopstvenih rešenja. Možda je došlo vreme za to, da recimo učimo od Norveške kako sačuvati javnu i državnu svojinu, a da je ne pretvorimo u partijsku državu? Kako da ponovo pokrenemo radničko zadrugarstvo, nakon što su od jugoslovenskog samoupravljanja ostale samo gorke uspomene? Na koji način sačuvati prirodu i obezbediti čistu, zelenu energiju, a da to ne bude preko leđa najsiromašnijih građana? Jer, Norveška zaista postoji i ne moramo svi postati Norvežani da bismo joj se makar malo približili.\nPredhodni članakMI, ZABORAVLJENI\nSledeći članakPANDEMIJA ILI ZAŠTO SE NE RAZUMEMO?\nPrikaz naučnog rada “Uticaj rudnika litijuma na životnu sredinu”\nPolitička nestabilnost i geopolitički sukobi uoči parlamentarnih izbora u Češkoj\nNe zaboravimo Žutu kuću, simbol fašističkog terora u Subotici\nPovratak Lule i levice u Brazilu\nŠipkama protiv slobode izražavanja: napadnut novosadski novinar Daško Milinović\nRezultati nedavno održanih izbora u državama Južne Amerike pokazuju da je u ovom delu sveta levica još uvek vitalna politička snaga


Pomorandže za dug i zdrav život : Nadlanu.com\nObjavljeno 2. dec 2013. / 17:39:07\nJedna od asocijacija na zimu kod mnogih ljudi sa našeg podneblja jeste savršen miris i ukus pomorandže. Pored toga što je veoma ukusna, ona je pravi izvor vitamina koji su neophodni u hladnim mesecima. Ovo narandžasto voće sadrži listu esencijalnih hranljivih materija, vitamina i minerala neophodnih za normalan rast, razvoj i ukupno blagostanje. Plod pomorandže ima veoma malo kalorija i ne sadrži zasićene masti, niti holesterol, ali je bogat dijetetskim vlaknima i pektinom. Poznato je da pektin smanjuje nivo holesterola u krvi, a pomaže i u zaštiti sluzokože debelog creva.\nRECEPT DANA: Pohovani cvetovi zove\nRECEPT DANA: Knedle od spanaća


Izložba ikona u susret Božiću - JuGmedia\nNarodna biblioteka „Desanka Maksimović“ u Vlasotincu organizovala je izložbu ikona Vojislava Jovanovića iz Grdelice u saradnji sa Udruženjem Jelengrad iz Grdelice, a manifestaciju je otvorila Mira Cenić, predsednica Udruženja Jelengrad, zatim je govorio Srba Takić, direktor biblioteke, i na kraju Vojislav Jovanović, umetnik duborezac.\n„Kao i ranijih godina, tako i ove, naša je biblioteka svoje „kulturno-prosvetne aktivnosti“ počinjala uoči Božića, ili bolje reći – njemu u susret. Ove smo godine organizvali izložbu ikona u duborezu, koju smo nazvali „U susret Božiću, u slavu Božiju“. Njen autor je Vojislav Jovanović iz Grdelice, a izložba je priređena u saradnji sa Udruženjem Jelengrad“, izjavio je direktor Srba Takić.\nPublika je bila prepuna pitanja o načinu rada, materijalu i inspiraciji, na šta je duborezac Jovanović strpljivo i nadahnuto odgovarao. Naravno, poštovane su mere opreza i zaštite, prisutni du bili pod maskama i sedеli na predviđenoj distanci.


Organskom proizvodnjom do lakšeg zapošljavanja žena | Agromedia\nNacionalno udruženje za razvoj organske poljoprivrede će u narednom periodu realizovati projekat pod nazivom „Organskom proizvodnjom do lakšeg zapošljavanja žena“.\nOvaj projekat odobrilo je Ministarstvo za rad, zapošljavanje, boračka i socijalna pitanja na osnovu konkursa za poboljšanje ekonomskog položaja žena. „Serbia organica“ tim povodom poziva žene iz Beograda i okoline da se prijave na besplatnu obuku iz oblasti organske proizvodnje koja će se održati u Beogradu početkom februara naredne godine.\nŽene u poljoprivredi - „Živimo mi u porodici dobro, ali dobro i radimo!”\nUslov za prijavu na ovu obuku je da se žene nalaze na evidenciji službe za zapošljavanje ili da nisu formalno zaposlene. Mogu da se prijave i one koje su zaposlene, pod uslovom da ostvaruju male prihode, nedovoljne za izdržavanje porodice, pa bi im bavljenje organskom poljoprivredom obezbedilo dodatni izvor prihoda.\nObuka se održava u Beogradu zato što je na teritoriji glavnog grada najveća potražnja i promet organskih proizvoda u našoj zemlji. Shodno tome procenjuje se da će polaznice koje žive u ovoj oblasti najlakše doći do kupaca za robu koju proizvedu.\nPredviđeno je da teorijska obuka traje 4 dana tokom kojih će se obraditi teme koje se odnose na osnovne principe organske proizvodnje, tehnologiju rada, sertifikaciju, zakonski okvir, ekonomski aspekt proizvodnje i mere podrške. Tokom praktičnog dela obuke organizovaće se poseta sertifikovanim organskim gazdinstvima koja uspešno vode žene.\nOsnovni cilj projekta je da pomogne ekonomskom osnaživanju žena u prigradskim područjima kroz samozapošljavanje putem bavljenja organskom poljoprivrednom proizvodnjom. Ova proizvodnja je, kako napominju u udruženju „Serbia organica“, perspektivna, ekonomski isplativa i daje šansu za ostvarenje stabilnih prihoda.\nNe samo što se ženama nudi šansa za samozapošljavanje, već im se pruža i mogućnost da kreiraju fleksibilno radno vreme, što naročito odgovara onima koje imaju decu i porodicu.\nSve žene koje su zainteresovane za ovu obuku, a ispunjavaju potrebne uslove mogu da se prijave i pošalju svoje kontakt podatke na imejl office@serbiaorganica.org ili ivana.simic@serbiaorganica.org najkasnije do 15. januara 2017.\nZnačaj žena za ruralni i poljoprivredni razvoj\nPovodom Međunarodnog dana žena na selu, i podizanje svesti ljudi o ulozi žena u poljoprivrednom i ruralnom razvoju, Novosadski Eu info kutak organizuje danas okrugli sto.\nOrganska proizvodnja 28. oktobar 2017.\nEdukacija ruralnog stanovništva ključna za razvoj organske poljoprivrede i biobaštovanstva, rečeno je na tribini "Organska poljoprivreda".